open-index/open-wikipedia-markdown huggingface dataset:
രജിത മധു

പ്രശസ്ത ഏകപാത്രനാടക കലാകാരിയാണ് **'രജിത മധു**'. കരിവെള്ളൂർ മുരളി രചനയും സംവിധാനവും നിർവ്വഹിച്ച ‘അബൂബക്കറിന്റെ ഉമ്മ’ എന്ന ഏകപാത്രനാടകത്തിൽ  അഭിനയിച്ചു. 

## നാടകം
കണ്ണൂർ സ്വദേശിയായ രജിത സി.എൽ. ജോസിന്റെ ‘ജ്വലനം’ നാടകത്തിലെ സുമയെന്ന കഥാപാത്രമായി അരങ്ങേറ്റം കുറിച്ചു. ഒ.കെ. കുറ്റിക്കോൽ അഭിനയത്തിന്റെ ആദ്യപാഠങ്ങൾ പകർന്ന് ഗുരുനാഥനായി. അന്നൂർ ‘നാടകവീടി’ന്റെ ഭാഗമായതോടെ നാടകത്തെ കൂടുതൽ ഗൗരവതരമായി കാണാൻ തുടങ്ങി. പ്രിയനന്ദനൻ സംവിധാനം ചെയ്ത വൈക്കം മുഹമ്മദ്‌ബഷീറിന്റെ ‘പ്രേമലേഖന’വും എൻ. ശശിധരന്റെ ‘അടുക്കള’യും അരങ്ങത്തുവന്നതോടെ രജിതയുടെ അഭിനയകാലം തെളിഞ്ഞു.  പ്രിയനന്ദനന്റെയും സുവീരന്റെയും കീഴിൽ നാടകാഭിനയം തുടർന്നു. 1989-ൽ സംഗീതനാടക അക്കാദമി പയ്യന്നൂരിൽ വെച്ച് നടത്തിയ മത്സരത്തിൽ എൻ. പ്രഭാകരൻ രചനയും കെ.പി. ഗോപാലൻ സംവിധാനവും നിർവഹിച്ച ‘മരണക്കിണർ’ എന്ന നാടകത്തിലൂടെ മികച്ച നടിയായി തിരഞ്ഞെടുക്കപ്പെട്ടു. 2002-ൽ ആകാശവാണി നാടകോത്സവത്തിൽ എൻ. ശശിധരന്റെ ‘പെണ്ണ്’ എന്ന നാടകത്തിൽ മികച്ച നടിക്കുള്ള അവാർഡ് ലഭിച്ചു. കരിവെള്ളൂർ മുരളി രചനയും സംവിധാനവും നിർവഹിച്ച് അവതരിപ്പിക്കുന്ന ‘അബൂബക്കറിൻെറ ഉമ്മ പറയുന്നു’വെന്ന ഏകാങ്ക നാടകത്തിലൂടെ ഗിന്നസ് റെക്കോഡ്സിലേക്ക് കടന്നു.

## സിനിമ
സിനിമയിലേക്കുള്ള പ്രവേശം പ്രിയനന്ദനന്റെ നെയ്ത്തുകാരനിൽ സോനാനായർക്ക് ശബ്ദം കൊടുത്തുകൊണ്ടും അതിൽ ചെറിയൊരു വേഷം ചെയ്തുകൊണ്ടുമായിരുന്നു. തുടർന്ന് പുലിജന്മം, പേടിത്തൊണ്ടൻ എന്നീ സിനിമകളിൽ അഭിനയിച്ചു. എം.പി. സുകുമാരൻനായരുടെ രാമാനം എന്ന ചിത്രത്തിലെ ‘പൊക്കി’, മമ്മൂട്ടിയോടൊപ്പം ഡബിൾസിലെ ഉമ്മ, ആഷിക്അബുവിന്റെ റാണിപത്മിനിയിൽ റിമാകല്ലിങ്കലിന്റെ അമ്മ തുടങ്ങിയ കഥാപാത്രങ്ങളെ അവതരിപ്പിച്ചു. 

## അവലംബം

വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:മലയാളനാടകനടിമാർ
നീൽ ഡയമണ്ട്

ഒരു അമേരിക്കൻ ഗായകനും ഗാനരചയിതാവും സംഗീതജ്ഞനുമാണ് **നീൽ ലെസ്ലി ഡയമണ്ട്** (ജനനം ജനുവരി 24, 1941).1960 മുതൽ സംഗീത രംഗത്തുള്ള ഡയമണ്ട് 12 കോടി ആൽബം വിറ്റുവരവോടുകൂടി ഏറ്റവുമധികം ആൽബങ്ങൾ വിറ്റഴിച്ച കലാകാരന്മാരിൽ ഒരാളാണ്.  

സോംങ്ങ് റൈറ്റേഴ്സ് ഹോൾ ഓഫ് ഫെയിം റോക്ക് ആൻഡ് റോൾ ഹോൾ ഓഫ് ഫെയിം എന്നിവയിൽ ചേർക്കപ്പെട്ടിട്ടുണ്ട്.
## അവലംബം
വർഗ്ഗം:ഗ്രാമി പുരസ്കാര ജേതാക്കൾ
നല്ലൂർനാട്

കേരളത്തിലെ വയനാട് മാനന്തവാടിയിലെ ഒരു ഗ്രാമമാണ് നല്ലൂർനാട്. 

## ജനസംഖ്യ
2001 ലെ സെൻസസ് പ്രകാരം നല്ലൂർനാട് ഗ്രാമത്തിലെ ആകെയുള്ള ജനസംഖ്യ 15548 ആണ്. അതിൽ 7920 പുരുഷന്മാരും 7628 സ്ത്രീകളും ആണ്. 

## ഗതാഗതം
മാനന്തവാടിയിൽ നിന്നും കൽപ്പറ്റയിൽ നിന്നും പെട്ടെന്ന് എത്തിച്ചേരാൻ പറ്റുന്ന പ്രദേശമാണിത്. പെരിയ ഘട്ട് റോഡ് മാനന്തവാടിയെ തലശ്ശേരി, വടകര എന്നീ സ്ഥലങ്ങളുമായി ബന്ധിപ്പിക്കുന്നു. താമരശ്ശേരി ചുരം കൽപ്പറ്റയെ കോഴിക്കോടുമായി ബന്ധിപ്പിക്കുന്നു. കുറ്റ്യാടി മലയോര പാത വടകരയെ കൽപ്പറ്റയുമായും മാനന്തവാടിയുമായും ബന്ധിപ്പിക്കുന്നു. അതുപോലെ പാൽചുരം മലയോരപാത മാനന്തവാടിയെ കണ്ണൂർ, ഇരിട്ടി എന്നീ സ്ഥലങ്ങളുമായി ബന്ധിപ്പിക്കുന്നു. നിലമ്പൂരിൽ നിന്നും ഊട്ടിയിലേക്കുള്ള റോഡും വയനാട്ടിലെ മേപ്പാടി വഴിയാണ് പോകുന്നത്.

## അവലംബം

വർഗ്ഗം:വയനാട് ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ മലമ്പ്രദേശങ്ങൾ
കാകാ കലേൽക്കർ

സ്വാതന്ത്ര്യസമര സേനാനിയും സാമൂഹ്യ പരിഷ്കർത്താവും പ്രമുഖ ഗാന്ധിയനുമായ ഭാരതീയ സാഹിത്യകാരനാണ് **കാകാ കലേൽക്കർ** എന്നറിയപ്പെടുന്ന **ദത്തത്രേയ ബാലകൃഷ്ണ കലേൽക്കർ** (Devanagari: दत्तात्रेय बाळकृष्ण कालेलकर) (01.12.1885-21.08.1981). കേന്ദ്ര സാഹിത്യഅക്കാദമി അവാർഡ്(1965), കേന്ദ്ര സാഹിത്യ അക്കാദമി ഫെല്ലോഷിപ്പ്(1971), പത്മവിഭൂഷൺ(1964) എന്നീ ബഹുമതികൾ ലഭിച്ചിട്ടുണ്ട്. 
## ജീവിതരേഖ
1885  ഡിസംബർ 1ന് മഹാരാഷ്ട്രയിലെ സത്താറയിൽ ആണ് കലേൽക്കർ ജനിച്ചത്. ജന്മഗ്രാമമായ *കലേലി* ഗ്രാമത്തിൻറെ പേരിൽ നിന്നാണ് കലേൽക്കർ എന്ന പേര് ലഭിച്ചത്. തത്വശാസ്ത്രത്തിൽ ബിരുദമെടുത്തത്തിനുശേഷം *രാഷ്ട്രമാത* എന്ന മറാത്തി പത്രത്തിലും ബറോഡയിൽ സ്കൂൾ അധ്യാപകനായും ജോലിനോക്കി.1913- ൽ അദ്ദേഹം ഹിമാലയത്തിലേയ്ക്ക് കാൽനടയായി യാത്രചെയ്യുകയും തുടർന്ന് ആചാര്യ കൃപാലിനിയെ  മ്യാൻമറിൽ സന്ദർശിക്കുകയും ചെയ്തു. 1915- ൽ മഹാത്മാ ഗാന്ധിയെ കണ്ടുമുട്ടി.

## കൃതികൾ
## അവലംബം

വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
ബോംബർ വിമാനം

[ലഘുചിത്രം|327x327ബിന്ദു|ഒരു അമേരിക്കൻ [ബി 2 സ്പിരിറ്റ് പസഫിക് മഹാസമുദ്രത്തിൻ്റെ മുകളിൽ പറക്കുന്നു.]]
**ബോംബർ വിമാനം** നിലത്തുള്ള ലക്ഷ്യങ്ങളെയും കടലിലുള്ള ലക്ഷ്യങ്ങളെയും ബോംബുകൾ, ടോർപിഡോകൾ, അല്ലെങ്കിൽ മിസൈലുകൾ ഉപയോഗിച്ച് ആക്രമിക്കുന്ന ഒരു തരം സൈനികവിമാനമാണ്.

## വർഗ്ഗീകരണം

### കൗശലകരമായ ബോംബർ വിമാനം
കൗശലകരമായ ബോംബർ വിമാനങ്ങളുടെ പ്രാഥമിക ഉപയോഗം ശത്രുവിൻ്റെ വിഭവങ്ങളും ആന്തരഘടനയും നശിപ്പിക്കുക എന്നാണ്. പാലങ്ങളെയും, ഫാക്ടറികളെയും, കപ്പൽ നിർമ്മാണകേന്ദ്രങ്ങളെയും, നഗരങ്ങളെയും ബോംബിട്ടിട്ടാണ് വിഭവങ്ങളും ആന്തരഘടനയും നശിപ്പിക്കുന്നത്.

### തന്ത്രപരമായ ബോംബർ വിമാനം
തന്ത്രപരമായ ബോംബർ വിമാനങ്ങളുടെ പ്രാഥമിക ഉപയോഗം ശത്രുസേനയുടെ പ്രവർത്തനം എതിർക്കുക എന്നാണ്. ഇത്തരത്തിലുള്ള ബോംബർ വിമാനങ്ങൾ ശത്രുസേനയുടെ സൈനിക വാഹനങ്ങളെയും, ഉപകരണങ്ങളെയും, പ്രതിഷ്ഠാപനങ്ങളെയും, സൈനികത്താവളങ്ങളെയും ആക്രമിക്കും.

വർഗ്ഗം:വിമാനങ്ങൾ
ഗ്രീൻ ഡെ

ഒരു അമേരിക്കൻ പങ്ക് റോക്ക് സംഗീത സംഘമാണ് **ഗ്രീൻ ഡെ**.ഗായകനും ഗിറ്റാറിസ്റ്റുമായ ബില്ലി ജോ ആംസ്ട്രോങ് ബാസ് ഗിറ്റാറിസ്റ്റായ മൈക്ക് ഡിർന്റ് എന്നിവർ ചേർന്ന് 1986 ലാണ് ഇത് സ്ഥാപിച്ചത്

ലോകമെമ്പാടുമായി 8.5 കോടി ആൽബങ്ങൾ ഗ്രീൻ ഡെ തങ്ങളുടെതായി വിറ്റഴിച്ചിട്ടുണ്ട്. അഞ്ച് ഗ്രാമി പുരസ്കാരം നേടിയിട്ടുള്ള ഇവർ മൂന്നു തവണ ടോണി പുരസ്കാരത്തിനും നാമനിർദ്ദേശം നേടിയിട്ടുണ്ട്. 2015-ൽ ഇവർ റോക്ക് ആൻഡ് റോൾ ഹോൾ ഓഫ് ഫെയിംൽ ചേർക്കപ്പെട്ടു.

## അവലംബം

വർഗ്ഗം:ഗ്രാമി പുരസ്കാര ജേതാക്കൾ
ഖോൻസു

പുരാതന ഈജിപ്ഷ്യൻ വിശ്വാസപ്രകാരം ചന്ദ്രദേവനാണ് **ഖോൻസു** (ഇംഗ്ലീഷ്: **Khonsu**). സഞ്ചാരി എന്നാണ് ഖോൻസു എന്ന വാക്കിനർഥം. രാത്രിയിൽ ചന്ദ്രന്റെ സ്ഥാനചലനത്തെ ഇത് ആഖ്യാനിക്കുന്നു. ഈജിപ്ഷ്യൻ ദേവനായ തോത്ത്, ഖോൻസുവുമായി ചേർന്നാണ് സമയത്തിന്റെ ഗമനം രേഖപ്പെടുത്തുന്നത്. തീബിയൻ ജനതയുടെ വിശ്വാസപ്രകാരം ഖോൻസു അമുനിന്റെയും മുട്ടിന്റെയും പുത്രനാണ്. ഇവർ മൂന്നുപേരും ചേർന്ന് ഒരു ദൈവിക ത്രയമായി അറിയപ്പെട്ടിരുന്നു. മെംഫിസ്, ഹിബിസ്, എഫ്ദു എന്നിവയാണ് ഖോൻസുവിന്റെ പ്രധാന ആരാധനാകേന്ദ്രങ്ങൾ.

രാത്രിയിൽ ചന്ദ്രൻ ആകാശത്ത് കിഴക്കുനിന്നും പടിഞ്ഞാറോട്ട് സഞ്ചരിക്കുന്നു. ഈ വസ്തുതയെ അവലംബമാക്കിയാണ് ചന്ദ്രദേവന് സഞ്ചാരി എന്നർത്ഥമുള്ള ഖോൻസു എന്ന നാമം നൽകിയിരിക്കുന്നത്. രാത്രികാലങ്ങളിൽ യാത്ര ചെയ്യുന്നവർ എപ്പോഴും ചന്ദ്രനെ ദർശിച്ചിരുന്നു. ആയതിനാൽ "ആശ്ലേഷിക്കുന്നവൻ", "മാർഗദർശകൻ", "പരിരക്ഷകൻ" എന്നീ വിശേഷണങ്ങളും ഖോൻസുവിനുണ്ട്. രാത്രിയിൽ പ്രകാശത്തിന്റെ ദേവനായതിനാൽ വന്യജീവികളിൽനിന്നുള്ള രക്ഷയ്ക്കായും, വേദന ശമനത്തിനായും ഖോൻസുവിനെ പ്രാർത്ഥിച്ചിരുന്നു.

സാധാരണയായി ഒരു മമ്മിയുടെ രൂപത്തിലാണ് ഖോൻസു ദേവനെ ചിത്രീകരിക്കാറുള്ളത്. മുടി വശങ്ങളിലേക്ക് പിന്നിയിട്ട് കഴുത്തിൽ മെനറ്റ് എന്നറിയപ്പെടുന്ന ആഭരണവും, കയ്യിൽ അധികാരചിഹ്നങ്ങളും ഉള്ള ഒരു രൂപമാണ് ഖോൻസുവിന്റെത്. ചിലപ്പോഴൊക്കെ ഹോറസ്സിനെപോലെ ഫാൽക്കൺ ശിരസ്സുള്ള മനുഷ്യരൂപത്തിലും ഖോൻസുവിനെ ചിത്രീകരിക്കാറുണ്ട്. ഖോൻസു ദേവന്റെ ശിരസ്സിൽ ഒരു ചന്ദ്രകലയും കാണാം. ഹോറസ് ദേവനുമായി ചേർന്ന് ഖോൻസുവിനെയും സംരക്ഷക ദൈവമായി ആരാധിച്ചിരുന്നു.

റാംസ്സെസ് കാലഘട്ടത്തിൽ കർണ്ണാക്കിൽ നടന്ന ക്ഷേത്ര നിർമ്മാണ പ്രവർത്തനങ്ങളിൽ അധികവും ഖോൻസുവിന് വേണ്ടിയായിരുന്നു. കർണ്ണാക്കിലെ ഖോൻസു ക്ഷേത്രം താരതമ്യേന നന്നായി സംരക്ഷിക്കപ്പെട്ടിട്ടുണ്ട്. ഈ ക്ഷേത്രത്തിലെ ഒരു ചുവരിൽ കൊത്തിവച്ചിരിക്കുന്ന പ്രപഞ്ചോത്‌പത്തി സിദ്ധാന്തം പ്രകാരം, പ്രപഞ്ച അണ്ഡത്തെ ഫലദീകരിക്കുന്ന ഒരു സർപ്പത്തിന്റെ രൂപത്തിൽ ഖോൻസുവിനെ ചിത്രീകരിച്ചിട്ടുണ്ട്.
ഇടത്ത്‌|ലഘുചിത്രം|കർണ്ണാക്കിലെ ഖോൻസു ക്ഷേത്രത്തിന്റെ പ്രവേശനകവാടം

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
കൊച്ചിൻ യൂണിവേഴ്സിറ്റി കോളേജ് ഓഫ് എൻജിനീയറിങ് കുട്ടനാട്

ലഘുചിത്രം|C.U.C.E.K. ക്യാമ്പസ്

കൊച്ചി ശാസ്ത്ര സാങ്കേതിക സർവകലാശാലയുടെ ആലപ്പുഴയിലെ കാമ്പസാണ്   'പുളിങ്കുന്ന് എൻജിനീയറിങ്  കോളേജ് '   എന്നപേരിലുമറിയപ്പെടുന്ന 'കൊച്ചിൻ യൂണിവേഴ്സിറ്റി കോളേജ് ഓഫ്  എൻജിനീയറിങ് കുട്ടനാട് ' (C.U.C.E.K.) . പമ്പാനദിയാൽ ചുറ്റപ്പെട്ട പുളിങ്കുന്നെന്ന കുട്ടനാടൻ ഗ്രാമത്തിൽ  1999 ഇൽ ഈ സ്ഥാപനം  പ്രവർത്തനമാരംഭിച്ചു .ഉത്തർപ്രദേശ് ,ബീഹാർ,ജാർഖണ്ഡ് ,തമിഴ്‌നാട്  തുടങ്ങി  രാജ്യത്തിന്റെ  വിവിധ ഭാഗങ്ങളിലുള്ള ആയിരത്തിലേറെ വിദ്യാർത്ഥികൾ ഇവിടെ  എൻജിനീയറിങ്  ബിരുദ (B.Tech)പഠനത്തിനായെത്തുന്നു  .കൊച്ചിൻ ശാസ്ത്ര സാങ്കേതിക സർവ്വകലാശാലയുടെ എം .സി .എ (M.C.A) കോഴ്സും  ഇതേ കാമ്പസ്സിൽ നടത്തുന്നുണ്ട് .

വർഗ്ഗം:കേരളത്തിലെ എഞ്ചിനീയറിങ് കോളേജുകൾ
സുഖുമി

കരിങ്കടലിന്റെ കിഴക്കുവടക്കു ഭാഗത്തായി സ്ഥിതിചെയ്യുന്ന സ്വയംഭരണ പ്രദേശമായ അബ്ഖാസിയയുടെ തലസ്ഥാന നഗരമാണ് **സുഖുമി**. **Sukhumi** / **Sokhumi** (, *Aqwa*; , ; , *Sukhum(i)*)
ഭൂരിപക്ഷ അന്താരാഷ്ട്ര സമൂഹവും ഇതിനെ ജോർജ്ജിയയുടെ ഭാഗമായാണ് കരുതുന്നത്. എന്നാൽ, നിയമപരമായി ഓട്ടോണമസ് റിപ്പബ്ലിക് ഓഫ് അബ്ഖാസിയക്കാണ്  ഇതിന്റൈ ഭരണ നിയന്ത്രണം. 
1992-93 കാലഘട്ടത്തിൽ നടന്ന ആഭ്യന്തര യുദ്ധത്തിന് ശേഷം സുഖുമിയുടെയും അബ്ഖാസിയയുടെ മറ്റു പ്രദേശങ്ങളുടെയും നിയന്ത്രണം ജോർജ്ജിയൻ സർക്കാരിന് നഷ്ടപ്പെട്ടു. 1990കളുടെ തുടക്കത്തിൽ നടന്ന ജോർജ്ജിയൻ-അബ്ഖാസിയൻ സംഘർഷത്തിൽ സുഖുമി നഗരത്തിന് കാര്യമായ കേടുപാടുകൾ സംഭവിച്ചിരുന്നു.നിലവിൽ ഇവിടത്തെ ജനസംഖ്യ 60,000 ആണ്. സോവിയറ്റ് ഭരണകാലഘട്ടത്തിന്റെ അവസാന സമയത്തുണ്ടായിരുന്നതിന്റെ പകുതിയാണിത്.
## പേരിന് പിന്നിൽ
ജോർജിയൻ ഭാഷയിൽ **സൊഖുമി -  სოხუმი (Sokhumi)** എന്നാണ് ഈ പട്ടണം അറിയപ്പെടുന്നത്. മിൻഗ്രേലിയൻ ഭാഷയിൽ അഖുജിഖ - **აყუჯიხა (Aqujikha)** എന്നും റഷ്യൻ ഭാഷയിൽ സുഖും, സുഖുമി  Сухум (Sukhum) / Сухуми (Sukhumi) എന്നൊക്കെയാണ് അറിയപ്പെടുന്നത്.
Beech എന്ന അർത്ഥമുള്ള **റ്റ്‌സ്‌ഖോമി, റ്റ്‌സ്ഖുമി** എന്ന ജോർജിയൻ പദത്തിൽ നിന്നാണ് സൊഖോമി ഉത്ഭവിച്ചത്.

## അവലംബം

വർഗ്ഗം:ജോർജ്ജിയയിലെ സ്വയംഭരണറിപ്പബ്ലിക്കുകൾ
വർഗ്ഗം:ജോർജ്ജിയ (രാജ്യം)
തെരുവോരം

കേരളത്തിൽ കൊച്ചി.ആലപ്പുഴ മറ്റു ജില്ലകളിലായി പ്രവർത്തിച്ചു വരുന്ന ഒരു സന്നദ്ധ സംഘടനയാണ് തെരുവോരം. അഗതികളായി തെരുവിൽ കഴിയേണ്ടി വന്നവരെ  അധിവസിപ്പിക്കുകയാണ് തെരുവോരത്തിന്റെ ദൗത്യം. മുരുഗൻ എസ് തെരുവോരം ആണ് ഈ സംഘടനയ്ക്ക് നേതൃത്വം നൽകുന്നത്. മുരുഗൻ ഏകദേശം 25000ലതികം തെരുവ് മക്കളെ രക്ഷിച്ചു . ഇന്ത്യയുടെ രാഷ്ട്രപതിയായിരുന്ന ശ്രീ പ്രണബ് മുഖർജിയിൽ നിന്നും 2012 ൽ ദേശീയ പുരസ്ക്കാരം ഏറ്റുവാങ്ങി. രണ്ട് പതിറ്റാണ്ട് കാലമായി ഈ സംഘടന കേരളത്തിലെ തെരുവുകളിൽ അലയുന്ന കുഞ്ഞുങ്ങൾക്കും മറ്റു അനാഥർക്കും വേണ്ടിയാണ് സംഘടന പ്രവർത്തിക്കുന്നത്.
"തെരുവിൽ നിന്നും തണലിലേക്ക്" എന്നതാണ് ഈ സംഘടനയുടെ മുദ്രാവാക്യം.
കുട്ടികളും വൃദ്ധരും മനോരോഗികളും തെരുവോരത്തിന്റെ ഗുണഭോക്താക്കളിൽ പെടുന്നു.

## നാൾ വഴി
തെരുവോരം മുരുകൻ എന്നറിയപ്പെടുന്ന എസ്. മുരുകൻ ആണ് ഈ സംഘടനയുടെ സ്ഥാപകൻ. തമിഴ്‌നാട്ടിൽ നിന്നും എസ്റ്റേറ്റ് തൊഴിലാളികളായി ഇടുക്കിയിലെത്തിയവരാണ് മുരുകന്റെ മാതാപിതാക്കൾ. തെരുവിൽ കഴിഞ്ഞിരുന്ന മുരുകന് ഒരു ക്രൈസ്തവ സന്നദ്ധ സംഘടനയാണ്  അക്ഷരാഭ്യാസവും, തൊഴിൽ പരിശീലനവും നൽകിയത്. പിന്നിട് ഓട്ടോറിക്ഷ ഡ്രൈവറായ മുരുകൻ തെരുവിൽ അലയുന്നവർക്ക് സ്വന്തം നിലയിൽ ഭക്ഷണവും മരുന്നും കണ്ടെത്തുകയായിരുന്നു. 2007ലാണ് തെരുവോരം ഉണ്ടാവുന്നത്.
## അംഗീകാരം/പുരസ്ക്കാരം
* 2011 National Child Welfare award
* 2012 Rays of Hope Award (Earth Foundation)
* എ.പി. അസ്ലം പുരസ്ക്കാരം (ക്ഷേമ ഫൗണ്ടേഷൻ)
* IAPC (Indo American Press Club) Sathkarma Award 2016 
* 2015 Amazing India Award (Times Now Channel) 
* Limca Book of Records 

## അവലംബം

വർഗ്ഗം:സന്നദ്ധ സംഘടനകൾ
സെക്രട്ടറി ദ്വീപ്

**സെക്രട്ടറി ദ്വീപ്** ന്യൂസിലാന്റിന്റെ തെക്കുപടിഞ്ഞാറായിക്കിടക്കുന്ന ഒരു ചെറു ദ്വീപാണ്. ഫിയോർഡ്ലാന്റ് ദേശീയ പാർക്കിലാണിത് ഉൽപ്പെട്ടിട്ടുള്ളത്. ഏതാണ്ട് ത്രികോണാകൃതിയിലുള്ള സെക്രട്ടറി ദ്വീപ് വടക്കുഭാഗത്തുള്ള തോംസൺ സൗണ്ട് (സൗണ്ട്-രണ്ടു കരകൾക്കിടയിലുള്ള കനാൽ പോലുള്ള ഇടുങ്ങിയ സമുദ്രഭാഗം), തെക്കുഭാഗത്തുള്ള ഡൗട്ഫുൾ സൗണ്ട് എന്നിവയുടെ ഇടയിൽ ആണ് കിടക്കുന്നത്. ഈ ദ്വീപിന്റെ പടിഞ്ഞാറുഭാഗം ടാസ്മൻ കടൽ ആണ്. കിഴക്കു ഭാഗത്ത് പെൻദുലോ റീച്ച് കിടക്കുന്നു. ഇത് തോംസൺ സൗണ്ട്, ഡൗട്ഫുൾ സൗണ്ട് എന്നിവയെ പരസ്പരം ബന്ധിപ്പിക്കുന്നു. സമുദ്രനിരപ്പിൽനിന്നും 1200 മീറ്റർ വരെ ഉയർന്നു നിൽക്കുന്ന പർവ്വതശിഖരങ്ങൾ നിറഞ്ഞ ഈ ദ്വീപിൽ സമുദ്രനിരപ്പിൽനിന്നും 1000 മിറ്ററിലധികം ഉയരമുള്ള അനേകം കൊടുമുടികൾ ഉണ്ട്. സമുദ്രത്തിലേയ്ക്കു വളരെച്ചരിഞ്ഞ വശമാണുള്ളത്. ന്യൂസിലന്റിലെ ഉയരംകൂടിയ മൂന്നാമത്തെ ദ്വീപാണിത്. സെക്രട്ടറി ദ്വീപിൽ മൂന്നു തടാകങ്ങളുണ്ട്. ഇതിൽ ഏറ്റവും വലുത്, സെക്രട്ടറി തടാകം ആകുന്നു. 600 മീറ്റർ (2,000 അടി) നീളമുള്ള ഈ തടാകം ഗ്രോണോ കോടുമുടിയുടെ താഴ്വാരത്തിൽ സ്ഥിതിചെയ്യുന്നു. തടാകം, സമുദ്രനിരപ്പിൽ നിന്നും 550 മീറ്റർ (1,800 അടി) ഉയരത്തിലാണ് സ്ഥിതിചെയ്യുന്നത്. 

സെക്രട്ടറി ദ്വീപ് 81.4 ചതുരശ്ര കി. മീ.  (31 ചതുരശ്ര മൈൽ)വിസ്തൃതിയുള്ള ജനവാസമില്ലാത്ത പ്രദേശമാണ്. വളരെ ചരിഞ്ഞ മലമ്പ്രദേശമായ ഈ ദ്വീപ് പ്രാദേശികമായി കാണപ്പെടുന്ന ബീച്ച് മരങ്ങളും കുറ്റിക്കാടുകളും കൊണ്ട് മൂടിയിരിക്കുന്നു. ഈ കാടുകളിൽ ഒപ്പോസം എന്ന ജീവിയെ സമൃദ്ധമായി കാണാൻ കഴിയും. 

ഇതിന്റെ ഒറ്റപ്പെട്ട നിലയും വലിപ്പവും ഈ ദ്വീപിന്റെ സംരക്ഷിതപ്രാധാന്യം വർദ്ധിപ്പിക്കുന്നു. സെക്രട്ടറി ദ്വീപ്, ന്യൂസിലാന്റിലെ എറ്റവും പ്രാധാന്യമുള്ള ദ്വീപുകലിലൊന്നാണ്. ഈ ദ്വീപിലെ സസ്യജന്തുജാലങ്ങൾ അപൂർവ്വങ്ങളും ലോകത്തു മറ്റൊരിടത്തും കാണാനാകാത്തതുമായതിനാൽ ന്യുസിലാന്റ് സർക്കാർ ഈ ദ്വിപിഉനെ ഒരു പ്രധാന സംരക്ഷിതപ്രദേശമായി പരിപാലിച്ചുവരുന്നു. 

ഈ ദ്വീപിലെ എലികളേയും മാനുകളേയും ഇവിടെനിന്നും പൂർണ്ണമായും സർക്കാർ ഒഴിപ്പിച്ച് ദ്വീപിന്റെ പരിസ്ഥിതിയെ പൂർണ്ണമായും പ്രാദേശികമായി നിലനിർത്തി. ഇതുവഴി അവിടെ സ്വാഭാവികമായുള്ള പക്ഷികൾ, പ്രാണികൾ, ചിലന്തികൾ തുടങ്ങിയവയുടെ സ്പീഷീസുകൾ സംരക്ഷിക്കപ്പെട്ടു. 
## അവലംബം

വർഗ്ഗം:ന്യൂസിലാന്റിലെ ദ്വീപുകൾ
പി.കെ. സദാനന്ദൻ

കേരളീയനായ ചുമർചിത്രകാരനാണ്  **പി.കെ. സദാനന്ദൻ** (ജനനം: 1965). 
## ജീവിതരേഖ
1965ൽ ജനിച്ചു. ഗുരുവായൂരിലുള്ള മ്യൂറൽ പെയിന്റിംഗ് ഇൻസ്റ്റിറ്റ്യൂട്ടിൽ നിന്ന് ഡിപ്ലോമ നേടി. മൈസൂരിലുള്ള കർണാടക ഓപ്പൺ യൂണിവേഴ്സിറ്റിയിൽ നിന്ന് ഫൈൻ ആർട്സിൽ ബിരുദം നേടി. നിരവധി പുസ്തകങ്ങൾക്കു വേണ്ടിയും പത്രമാസികകൾക്കു വേണ്ടിയും ചിത്രങ്ങളും കാർട്ടൂണുകളും വരച്ചിട്ടുണ്ട്. 1993 മുതൽ 1998 വരെ തിരുവനന്തപുരം ശ്രീ പദ്‌മനാഭസ്വാമി ക്ഷേത്രത്തിലെ പുനരുദ്ധാരണ സമയത്ത് 3,400 അടി ചുവർ ചിത്രങ്ങൾ സൃഷ്ടിക്കുന്നതിന്റെ പ്രധാന ചുമതല പി.കെ. സദാനന്ദനായിരുന്നു. 1989 മുതൽ ലോക വ്യാപകമായി നിരവധി സോളോ ഗ്രൂപ്പ് പ്രദർശനങ്ങളിൽ പങ്കെടുത്തിട്ടുണ്ട്. 'വേ ഓഫ് ദി ക്രോസ്' എന്ന പേരിൽ കലാമണ്ഡലം ബിന്ദുലേഖയോടൊപ്പം 14 മ്യൂറൽ പെയിന്റിങ്ങുകൾ ചെയ്തിട്ടുണ്ട്. തൃശൂരിലെ സെന്റ് ഫ്രാൻസിസ് സേവ്യർ ചർച്ചിലെ ചുമർ ചിത്രങ്ങളും പി.കെ. സദാനന്ദന്റെ സൃഷ്ടികളാണ്. 

## ശൈലി
അജന്ത - എല്ലോറ ഗുഹാചിത്രങ്ങളുടെ ശൈലിയിൽ നിന്ന് പ്രചോദനം ഉൾക്കൊണ്ടാണ് പി.കെ. സദാനന്ദന്റെ ചിത്രങ്ങൾ വരച്ചിരിക്കുന്നത്. കൂടുതൽ ചിത്രങ്ങളിലും പ്രകൃതിയിൽ നിന്നുള്ള നിറങ്ങളാണ് ഉപയോഗിച്ചിരിക്കുന്നത്. ചുവപ്പ് നിറത്തിന് പ്രാധാന്യം നൽകിയുള്ള കേരളത്തിലെ പരമ്പരാഗത മ്യൂറൽ ശൈലിയിൽ നിന്നും നീല നിറത്തിന് പ്രാമുഖ്യം നൽകിയുള്ള ശൈലിയാണ് അദ്ദേഹം സ്വീകരിച്ചിരിക്കുന്നത്. 
## കൊച്ചി-മുസിരിസ് ബിനാലെ 2016
ലഘുചിത്രം|കൊച്ചി-മുസിരിസ് ബിനാലെയിൽ ചുമർ ചിത്ര രചന നടത്തുന്ന പി.കെ. സദാനന്ദൻ
പറയി പെറ്റ പന്തിരുകുലം എന്ന കഥയെ ആസ്പദമാക്കിയുള്ള ഒരു ചുമർ ചിത്രമാണ് 2016ലെ കൊച്ചി-മുസിരിസ് ബിനാലെയിൽ പ്രദർശിപ്പിച്ചിട്ടുള്ളത്. പ്രധാന വേദിയായ ഫോർട്ട് കൊച്ചിയിലെ ആസ്പിൻവാൾ ഹൗസിലാണ് ഈ ചിത്രം പ്രദർശിപ്പിച്ചിട്ടുള്ളത്. പൗരാണിക സങ്കല്പങ്ങളിൽ നിന്നുള്ള ബിംബങ്ങളും ആഖ്യാനങ്ങളും അവതരിപ്പിക്കുന്ന ചിത്രത്തിൽ പ്രകൃതിദത്ത പ്രതിഭാസങ്ങളും ജൈവിക ലോകവും അദ്ദേഹം ഉൾക്കൊള്ളിച്ചിരിക്കുന്നു. പൂർണമായും പ്രകൃതിയിൽ നിന്നുള്ള നിറങ്ങളാണ് ഈ ചുമർ ചിത്രം വരയ്ക്കാനായി ഉപയോഗിച്ചിട്ടുള്ളത്. കൊച്ചി-മുസിരിസ് ബിനാലെ ആരംഭിച്ചതിനു ശേഷമാകും ഈ ചിത്രം പൂർത്തിയാവുക.
## പുരസ്കാരങ്ങൾ
*എ.ടി. അബു മെമ്മോറിയൽ അവാർഡ്
*ഓൾ കേരള ക്രിയേറ്റീവ് ആർട്ടിസ്റ്റ് അസോസിയേഷൻ പുരസ്കാരം
## അവലംബം

## പുറം കണ്ണികൾ
P.K. Sadanandan

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരളത്തിലെ കാർട്ടൂണിസ്റ്റുകൾ
വർഗ്ഗം:1965-ൽ ജനിച്ചവർ
വർഗ്ഗം:ചുമർചിത്രകാരന്മാർ
ലിറ്റിൽ ബാറിയർ ദ്വീപ്

**ലിറ്റിൽ ബാറിയർ ദ്വീപ്** അല്ലെങ്കിൽ **ഹാവുതുറു**  (the official Māori title is ***Te Hauturu-o-Toi***),ന്യൂസിലാന്റിന്റെ ഉത്തര ദ്വീപിനു വടക്കു കിഴക്കൻ തീരത്തു സ്ഥിതിചെയ്യുന്നു.  ഒക്‌ലാന്റിനു 80 കിലോമീറ്റർ വടക്കു സ്ഥിതിചെയ്യുന്ന ഈ ദ്വീപ്, പ്രധാന ദ്വീപിൽനിന്നും പടിഞ്ഞാറ്, ജെല്ലികോ ചാനൽ കൊണ്ട് വേർതിരിയുന്നു. ഗ്രേറ്റ് ബാരിയർ ദ്വീപിൽനിന്നും കിഴക്കായി ക്രാഡോക്ക് ചാനൽ വഴി വേർതിരിയുന്നു. മുകളിൽപ്പറഞ്ഞ രണ്ടു ദ്വീപുകളും ലിറ്റിൽ ബാറിയർ ദ്വീപിനെ പസഫിക്ക് സമുദ്രത്തിൽനിന്നും വരുന്ന കൊടുങ്കാറ്റിൽനിന്നും ഈ കൊച്ചു ദ്വീപിനെ രക്ഷിക്കുന്നു. 

ന്യൂസിലാന്റ് സർക്കാർ 1897ൽ ഈ ദ്വീപിനെ സംരക്ഷിതപ്രദേശമായി പ്രഖ്യാപിച്ചു. അതോടെ ഈ ദ്വീപിൽ മനുഷ്യ സാന്നിദ്ധ്യം നിയന്ത്രിക്കപ്പെട്ടു. എന്നൽ, ഏതാണ്ട്, 1350 മുതൽ 1650 വരെ മാവോറി ആദിവാസികൾ ഈ ദ്വീപിൽ വാസമുറപ്പിച്ചിരുന്നു. ക്യാപ്റ്റൻ ജെയിംസ് കുക്കാണ് ഈ ദ്വീപിനും ഇതിന്റെ അടുത്ത ദ്വീപായ ബാരിയർ ദ്വീപിനും ആ പേർ നൽകിയത്. 

ഈ ദ്വീപ് ഇന്ന് പ്രകൃത്യാ ഒരു സംരക്ഷിതപ്രദേശമായിത്തീർന്നു. എങ്കിലും മവോറി ആദിവാസികളും യൂറോപ്യൻ അധിനിവേശകരും ഈ ദ്വീപിലേയ്ക്ക് കൊണ്ടുവന്ന പൂച്ചകൾ ഉൾപ്പെട്ട ജീവികൾ ഇവിടെ സ്വാഭാവികമായി വസിക്കുന്ന പക്ഷികളുടെയും ഉരഗങ്ങളുറ്റെയും മുട്ടകളും മറ്റും നശിപ്പിച്ച് അവയെ വംശനാശത്തിനിടയാക്കാം. 

## ചരിത്രം
### ശിലാവേലകൾ
## ഭൂമിശാസ്ത്രം
## പരിസ്ഥിതി
### അധിനിവേശ സ്പീഷിസുകൾ
## ഇതും കാണൂ
## അവലംബം
ആന്റിപോഡിസ് ദ്വീപുകൾ

**ആന്റിപോഡിസ് ദ്വീപുകൾ**(from Greek *αντίποδες* - *[[antipodes]]*) ന്യൂസിലാന്റിലെ ഒരു കൂട്ടം അഗ്നിപർവ്വതദ്വീപുകൾ ആകുന്നു. ഇവയുടെ തെക്കൻ ഭാഗം അന്റാർക്ക്ടിക്കയുടെ അടുത്ത് സ്ഥിതിചെയ്യുന്നു. സ്റ്റിവാർട്ട് ദ്വീപുകളുടെ 860 കിലോമീറ്റർ അകലെയാണിവ സ്ഥിതിചെയ്യുന്നത്. 20 km2 (7.7 sq mi)വിസ്തീർണ്ണമുള്ള ആന്റിപോഡിസ് ദ്വീപ് ആണ് ഇതിൽ ഏറ്റവും വലുത്. ഉത്തരഭാഗത്ത് ബോളോൺസ് ദ്വീപ് ആണ്.

പാരിസ്ഥിതികമായി അന്റാർക്ടിക്ക് സമീപ ദ്വീപുകളായ ഇവ തുന്ദ്ര ഇക്കോപ്രദേശത്താണ്. ന്യൂസിലാന്റിന്റെ അന്റാർക്ടിക്ക് സമീപദ്വീപുകളെപ്പോലെ ആന്റിപോഡിസ് ദ്വീപുകളേയും യുൻസ്കോ ലോകപൈതൃകമായി തിരഞ്ഞെടുത്തിട്ടുഃട്. ഈ ദ്വീപുകൾ പ്രകൃതിസംരക്ഷിതപ്രദേശങ്ങൾ ആകയാൽ യാതൊരാൾക്കും ഇവിടെ പ്രവേശനമില്ല.
## പേരുവന്ന വഴി
The word antipodes derives from the Greek: ἀντίποδες,
## ഭൂമിശാസ്ത്രം

## അവലംബം

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
വർഗ്ഗം:ന്യൂസിലാന്റിലെ ദ്വീപുകൾ
മീനമൃത്

ഉത്തര മലബാറിലെ ചില കളിയാട്ടങ്ങളിൽ കാണുന്ന അനാദൃശ്യമായ ചടങ്ങുകളിലൊന്നാണ് **'മീനമൃത്**'. മത്സ്യബന്ധനം കുലത്തൊഴിലായിട്ടുള്ള വെള്ളുവ സമുദായത്തിൽ പെട്ട ആളുകൾക്കാണ് മീനമൃത് എടുക്കുവാനുള്ള അധികാരം. ഈ കുടുംബത്തിൽ പെട്ട ഒരാളെ വെള്ളുവക്കുറുപ്പായി സ്ഥാനം നൽകിയിട്ടുണ്ടാകും. വെള്ളുവക്കുറുപ്പിന്റെ നേതൃത്വത്തിലാണ് മീനമൃത് കൊണ്ടുവരിക.
## ചടങ്ങ്
കളിയാട്ടത്തോടനുബന്ധിച്ച തെയ്യങ്ങൾ വൈകുന്നേരങ്ങളിലാണ് ഉണ്ടാവുകയെങ്കിലും, മീനമൃതിനുള്ള തയ്യാറെടുപ്പ് രാവിലെ മുതൽ തന്നെ ആരംഭിക്കും. കാവിൽ/അമ്പലത്തിൽ നിന്നുള്ള തീർത്ഥവുമായി പുഴക്കരയിലുള്ള തറവാട്ടിലേക്ക് രാവിലെ തന്നെ വെള്ളുവക്കുറുപ്പ് പുറപ്പെടും. വീട്ടിലൊരുക്കിയ സദ്യ കഴിച്ചതിനു ശേഷം തറവാട്ടിൽ വിളക്കു കൊളുത്തി മീൻ പിടിക്കാനായി സംഘത്തോടൊപ്പം യാത്രയാവും. മീനമൃതിനാവശ്യമായത്ര മീൻ ലഭിച്ചു കഴിഞ്ഞാൽ തറവാട്ടിലേക്ക് തിരിച്ചു വരും. പരൽ മീനുകളാണ് മീനമൃതിനായി സാധാരണ ഉപയോഗിച്ചു വരുന്നത്. അവിടെ വച്ച് മീനുകളെ ‘കോയ’കളാക്കി തിരിക്കും. ഈർക്കിൽ ഉപയോഗിച്ച് ലഭിച്ച മീനുകളെ കോർത്താണ് ‘കോയ’കളുണ്ടാക്കുന്നത്. പ്രസ്തുത ‘കോയ’കൾ കാലകാലങ്ങളായി ഉപയോഗിച്ചു വരുന്ന ‘തണ്ടിൽ’ കൊളുത്തിയിട്ട് വൈകുന്നേരം അമ്പലത്തിലേക്ക്/ കാവിലേക്ക് പുറപ്പെടുകയായി. വള്ളുവക്കുറുപ്പും പരിവാരങ്ങളും ‘ശീ....ഓം......, ശീം.. ഓം...... വിളികളുമായും ചീനിക്കുഴൽ, മദ്ദളം, ഇലത്താളം എന്നീ വാദ്യങ്ങളുടെ അകമ്പടിയോടെയും യാത്രയാകും. അമ്പലത്തിൽ/ കാവിലേക്ക് എത്തുന്ന വെള്ളവക്കുറുപ്പിനെയും, മീനമൃതിനെയും ക്ഷേത്രത്തിലെ ആചാരക്കാർ അരിയെറിഞ്ഞു സ്വീകരിക്കും. അമ്പലമുറ്റത്ത് / കാവിലെ മുറ്റത്ത് സമർപ്പിക്കുന്ന മീനമൃത് ക്ഷേത്രത്തിലെ അവകാശികൾക്കും മറ്റുള്ളവർക്കുമായി വീതിച്ചു നൽകും.
## പുറംകണ്ണികൾ

വർഗ്ഗം:ആചാരങ്ങൾ
വർഗ്ഗം:കേരളത്തിലെ ഹൈന്ദവാചാരങ്ങൾ
മെർക്ക്യൂറി ദ്വീപുകൾ

**മെർക്ക്യൂറി ദ്വീപുകൾ** ന്യൂസിലാന്റിന്റെ ഉത്തരദ്വീപിന്റെ വടക്കുകിഴക്കൻ തീരത്തോടടുത്ത് കിടക്കുന്ന ഏഴു ദ്വീപുകളുടെ കൂട്ടമാണ്. കോറൊമാൻഡൽ ഉപദ്വീപിൽനിന്നും 8 കിലോമീറ്റർ ദൂരെയാണിത്. വിത്തിയാംഗ പട്ടണത്തിന്റെ തീരത്തുനിന്നും 35 കിലോമീറ്റർ (22 മൈൽ) ഉത്തരപൂർവ്വദിക്കിൽ ആണീ ദ്വീപുസമുഹം കിടക്കുന്നത്.
## വിവരണം
മെർക്കുറി ദ്വീപസമൂഹത്തിൽ ഏഴു പ്രധാന ദ്വീപുകളുണ്ട്. ഈ ദ്വീപുശൃംഖലയിൽ പടിഞ്ഞാറ് കിടക്കുന്ന വലിയ ഗ്രേറ്റ് മെർക്കുറി ദ്വീപ് (മാവോറി ഭാഷയിൽ ഇതിനെ അഹ്വാഹു എന്നു വിളിക്കുന്നു), കിഴക്കുകിടക്കുന്ന റെഡ് മെർക്കുറി ദ്വീപ് (മാവോറി ഭാഷയിൽ ഇതിനെ വ്വക്കാവു എന്നു വിളിക്കുന്നു) എന്നിവയും, ഈ രണ്ടു ദ്വീപുകൾക്കിടയിൽ കിടക്കുന്ന അഞ്ച് ചെറിയ ദ്വീപുകളായ, കൊറാപുക്കി, ഗ്രീൻ, അതിയു, കൗ‌ഹിതു, മോതുരേഹു എന്നിവയും കിടക്കുന്നു. ഇതിൽ പ്രധാന ദ്വീപിൽമാത്രമേ ആൾത്താമസമുള്ളു. മറ്റുള്ളവ പ്രകൃതിസംരക്ഷിതപ്രദേശത്തിന്റെ ഭാഗമാണ്. ഇവയുടെ തെക്കു അനേകം ചെറു ദ്വീപുസമാനപ്രദേശങ്ങൾ മെർക്കുറി ഉൾക്കടലിന്റെ ഉത്തരമുഖഭാഗത്ത് കിടപ്പുണ്ട്. ഗ്രേറ്റ് മെർക്കുറി ദ്വിപിനു വടക്കായി ഒറ്റപ്പെട്ടുകിടക്കുന്ന, കുവിയർ ദ്വീപുണ്ട്. ഇത് 15 കിലോമീറ്റർ അകലെയാണ്. എന്നിരുന്നാലും ഈ ദ്വീപ് മെർക്കുറി ദ്വീപുസമൂഹത്തിന്റെ ഭാഗമായി കരുതാറില്ല. Pliocene rhyolitic volcano യുടെ അവശിഷ്ടഭാഗമാണ് മെർക്കുറി ദ്വീപ്.
### ഗ്രേറ്റ് മെർക്കുറി ദ്വീപ്
## മറ്റു ദ്വീപുകൾ
## ഇതും കാണൂ
* List of islands of New Zealand
## അവലംബം


വർഗ്ഗം:അഗ്നിപർവ്വതദ്വീപുകൾ
വർഗ്ഗം:ന്യൂസിലാന്റിലെ ദ്വീപുകൾ
ഹമീദലി ഷംനാട്

മുൻ എംപിയും മുസ്ലിംലീഗിന്റെ മുതിർന്ന നേതാവുമാണ് **'ഹമീദലി ഷംനാട്**'.

### ബാല്യം, വിദ്യാഭ്യാസം
1929 ജൂലൈയിലായിരുന്നു ജനനം. കർണാടക ബല്ലാരി തഹസിൽദാരായിരുന്ന കുമ്പള പുത്തിഗെ പഞ്ചായത്തിലെ അംഗടിമുഗർ ശെറൂൽ ഹൗസിൽ അബ്ദുൽ ഖാദർ ഷംനാട്- ഖദീജാബി ശെറൂൾ ദമ്പതികളുടെ മകനാണ്. ബാഡൂർ ഗവ. എൽ.പി സ്‌കൂളിൽ പ്രാഥമിക പഠനം. കാസർഗോഡ് ബി.ഇ.എം സ്‌കൂൾ, ജി.എച്ച്.എസ്.എസ് കാസർഗോഡ്,  മംഗലാപുരം സെന്റ് അലോഷ്യസ്  കോളജ് എന്നിവിടങ്ങളിൽ പഠനം. തുടർന്ന് മദ്രാസ് ലോ കോളജിൽ നിന്ന് നിയമബിരുദം പാസായി. പത്താംവയസ്സിൽ പിതാവിനെ നഷ്ടപ്പെട്ട അദ്ദേഹം വല്യുപ്പാപ്പയും ഡൽഹി കേന്ദ്ര അസംബ്ലി അംഗവുമായിരുന്ന ഖാൻ ബഹാദൂർ മഹമൂദ് ഷംനാടിന്റെ സംരക്ഷണത്തിലാണ് വളർന്നത്. കാസർകോട്ട് മുസ്ലിം സമുദായത്തിൽനിന്ന് ആദ്യകാലത്ത് ഉന്നതവിദ്യാഭ്യാസം നേടിയ ചുരുക്കം വ്യക്തികളിലൊരാളാണ്.

### തൊഴിൽ
മുസ്ലിം ലീഗ് നേതാവായിരുന്ന ബി. പോക്കർ സാഹിബിന്റെ കീഴിൽ മദ്രാസ് ഹൈക്കോടതിയിൽ 1956ൽ പ്രാക്ടീസ് ആരംഭിച്ചു. ഏതാനും വർഷം അവിടെ പ്രവർത്തിച്ച ശേഷം കാസർകോട്ടെത്തി. കാസർകോട് കോടതിയിൽ പ്രാക്ടീസ് തുടങ്ങി.
### പൊതുപ്രവർത്തനം
1960ൽ നാദാപുരത്തിന്റെ എം.എൽ.എയായി ഹമീദലി നിയമസഭയിലെത്തി. അറിയപ്പെട്ട അഭിഭാഷകനായി കോടതിയിൽ തിളങ്ങി നിൽക്കുന്നതിനിടയിലായിരുന്നു നാദാപുരത്തേക്ക് മത്സരിക്കാൻ അവസരം ലഭിക്കുന്നത്. പിന്നീട് 1970 മുതൽ 79 വരെ രണ്ടുതവണ രാജ്യസഭാംഗമായി. ഇന്ദിരാഗാന്ധി, എ.ബി വാജ്‌പേയ്, എൽ.കെ അദ്വാനി, ഇബ്രാഹിം സുലൈമാൻ സേഠ്, സി.എച്ച് മുഹമ്മദ് കോയ, ജി.എം ബനാത്ത് വാലയടക്കമുള്ള നേതാക്കൾക്കൊപ്പം പ്രവർത്തിച്ചു. 1988 ൽ കാസർകോട് നഗരസഭ ചെയർമാനായിരുന്നു. കേരള യൂണിവേഴ്സിറ്റി സെനറ്റ് അംഗം, ഹോം ഗാർഡ് അഡൈ്വസറി ബോർഡ് അംഗം, കേരള റൂറൽ ഡവലെപ്മെന്റ് ബോർഡിന്റെ ചെയർമാൻ, 1981 മുതൽ 87 വരെ പി.എസ്.സി അംഗം, ഓവർസീസ് ഡവലപ്‌മെന്റ് കോർപറേഷൻ (ഒഡെപെക്) ചെയർമാൻ എന്നീ നിലകളിൽ പ്രവർത്തിച്ചിട്ടുണ്ട്.

## രാജ്യസഭാംഗത്വം

* 1973-1979 : മുസ്ലീം ലീഗ്
* 1970-1973 : മുസ്ലീം ലീഗ്

## അവലംബം


വർഗ്ഗം:1929-ൽ ജനിച്ചവർ
വർഗ്ഗം:ജനുവരി 23-ന് ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:ജനുവരി 6-ന് മരിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ‎
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളീയരായ രാജ്യസഭാംഗങ്ങൾ
സി. ഭാഗ്യനാഥ്

ഒരു ഇന്ത്യൻ ചിത്രകാരനാണ് **സി. ഭാഗ്യനാഥ്** (ജനനം: 1968). 
## ജീവിതരേഖ
1968ൽ തലശ്ശേരിയിൽ ജനിച്ചു. 1992ൽ തിരുവന്തപുരം ഫൈൻ ആർട്സ് കോളേജിൽ നിന്നും ബിരുദം നേടി. ആ വർഷം തന്നെ ഹൈദരാബാദിലേക്ക് ഉപരിപഠനത്തിനായി പോയി. 2006ൽ സരോജിനി നായിഡു സ്ക്കൂൾ ഓഫ് പെർഫോമിങ് ആർട്സിൽ പഠനം പൂർത്തിയാക്കി. ഹൈദരാബാദ് സർവകലാശാലയിൽ നിന്നും ഫൈൻ ആർട്സ് ആന്റ് കമ്മ്യൂണിക്കേഷൻസിൽ ബിരുദാനന്തരബിരുദം നേടി. ഇന്ത്യയിലെ പല നഗരങ്ങളിലും പ്രദർശനങ്ങൾ നടത്തിയിട്ടുണ്ട്.
## പ്രദർശനങ്ങൾ
*കാശി ആർട് ഗ്യാലറി, കൊച്ചി
*പ്രോജക്ട് 88, മുംബൈ
*ദി വ്യൂവിങ് റൂം, മുംബൈ
*മോൺ ആർട് ഗ്യാലറി, കൊൽക്കത്ത
*ഗ്യാലറി സുമുഖ, ചെന്നൈ
*ട്രാവൻകൂർ പാലസ്, ന്യൂ ഡൽഹി
## കൊച്ചി മുസിരിസ് ബിനാലെ 2016
ലഘുചിത്രം|2016ലെ കൊച്ചി-മുസിരിസ് ബിനാലെയിൽ ചിത്രരചന നടത്തുന്ന സി. ഭാഗ്യനാഥ്
മനുഷ്യനും മൃഗവും, അകവും പുറവും തമ്മിലുള്ള പാരസ്പര്യം ആവിഷ്കരണത്തോട് നാം എങ്ങനെയാണ് കൂട്ടിച്ചേർക്കലുകൾ നടത്തുന്നത് എന്നതിനെക്കുറിച്ചുള്ള ചിത്രകഥയാണ് 2016ലെ കൊച്ചി-മുസിരിസ് ബിനാലെയിൽ പ്രദർശിപ്പിച്ചിരിക്കുന്ന സി. ഭാഗ്യനാഥിന്റെ 'സീക്രട്ട് ഡയലോഗ്'. പ്രധാനവേദിയായ ഫോർട്ട് കൊച്ചിയിലെ ആസ്പിൻവാൾ ഹൗസിലാണ് ഈ ചിത്രങ്ങൾ പ്രദർശിപ്പിച്ചിരിക്കുന്നത്. സുതാര്യമായ ഷീറ്റുകളിൽ ചാർക്കോൾ ഉപയോഗിച്ചാണ് ഈ ചിത്രങ്ങളെല്ലാം വരച്ചിരിക്കുന്നത്. 
## പുരസ്കാരങ്ങൾ
*കേരള ലളിത കലാ അക്കാദമി പുരസ്കാരം (2002)
## അവലംബം

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:1968-ൽ ജനിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
അബൂബക്കറിന്റെ ഉമ്മ പറയുന്നു

കരിവെള്ളൂർ മുരളി രചനയും സംവിധാനവും നിർവ്വഹിച്ച നാടകമാണ് **'അബൂബക്കറിന്റെ ഉമ്മ പറയുന്നു**'. 2002-ൽ തെരുവുനാടകമായി തുടക്കംകുറിച്ച് പിന്നീട് ഏകപാത്ര നാടകമാക്കി അരങ്ങേറുകയായിരുന്നു ഇത്. ഒരു മണിക്കൂർ നീണ്ടുനിൽക്കുന്ന ഈ ഏകപാത്ര നാടകം. ഒരു സ്ത്രീ ഒറ്റയ്ക്ക്‌ ഏറ്റവും കൂടുതൽ വേദികളിൽ അവതരിപ്പിച്ച നാടകം എന്നനിലയിൽ ലോക റെക്കോഡിട്ടു. രജിത മധു എന്ന കലാകാരിയാണ് ഇതിൽ അബൂബക്കറിന്റെ ഉമ്മയായി അരങ്ങിലെത്തുന്നത്.
## നാടകത്തിന് പിന്നിലെ ചരിത്രം
1943 മാർച്ച്‌ 29-ന്‌ കണ്ണൂർ സെൻട്രൽ ജയിലിൽ തൂക്കിലേറ്റപ്പെട്ട കയ്യൂർ രക്തസാക്ഷികളായ മഠത്തിൽ അപ്പു, കോയിത്താറ്റിൽ ചിരുകണ്ഠൻ, പൊടോര കുഞ്ഞമ്പു നായർ, പള്ളിക്കാൽ അബൂബക്കർ എന്നിവരുടെ സ്മരണയിൽ, രക്തസാക്ഷി അബൂബക്കറിന്റെ ഉമ്മ 60 വർഷത്തെ കേരളത്തിലെ തീക്ഷ്ണമായ രാഷ്ട്രീയ സംഭവങ്ങളോട്‌ പ്രതികരിക്കുന്ന വിധത്തിലാണ്‌ ‘അബൂബക്കറിന്റെ ഉമ്മ പറയുന്നു’ എന്ന ഏകപാത്രനാടകം അവതരിപ്പിക്കുന്നത്‌. ഇന്ത്യയിലെ എല്ലാ പ്രമുഖ നഗരങ്ങളിലും സർവകലാശാലകളിലുമെല്ലാം അബൂബക്കറിൻെറ ഉമ്മ പറയുന്നു അവതരിക്കപ്പെട്ടിട്ടുണ്ട്.
പതിനാല് വർഷങ്ങൾക്കു മുൻപ് 2002ലാണ് ലോക്‌സഭാ തെരഞ്ഞെടുപ്പുമായി ബന്ധപ്പെട്ട് കരിവെള്ളൂർ മുരളി 'അബൂബക്കറിൻെറ ഉമ്മ പറയുന്നു’ എന്ന നാടകം രചിക്കുന്നത്. കയ്യൂർ രക്തസാക്ഷികളുടെ കഥ വർത്തമാന രാഷ്ട്രീയ സാഹചര്യത്തിൽ പറയുന്ന നാടകം. 30 കലാകാരന്മാർ അഭിനയിച്ച ഈ നാടകത്തിൽ രക്തസാക്ഷിയായ പള്ളിക്കൽ അബൂബക്കറിൻറെ ഉമ്മയായാണ് രജിത മധു വേഷമിട്ടത്. ഇലക്ഷനു വേണ്ടി മാത്രമായിരുന്നു ആ നാടകമെങ്കിലും രജിതയുടെ മനസ്സിൽ നിന്ന് അബൂബക്കറിൻെറ ഉമ്മ ഒഴിഞ്ഞുപോയില്ല. 30 കലാകാരന്മാരെ അണിനിരത്തി ആ നാടകം വീണ്ടും അരങ്ങിലെത്തിക്കുക എന്നത് അസാധ്യവുമായിരുന്നു. അങ്ങനെയാണ് ഏകപാത്രനാടകമായി അതിനെ മാറ്റിയെഴുതുന്നതിനെക്കുറിച്ച് ചിന്തിക്കുന്നത്. അധികം വൈകാതെ കരിവെള്ളൂർ മുരളി തന്നെ വീണ്ടും ആ നാടകം ഏകപാത്ര പരിമിതമായി മാറ്റിയെഴുതി. 2003 ഫെബ്രുവരി 24ന് കണ്ണൂരിൽ നാടകരംഗത്തിന് തന്നെ പുതിയൊരൂർജം പകർന്നു കൊണ്ട് രജിതയുടെ ഏകപാത്ര നാടകം അരങ്ങേറി.
## പുറംകണ്ണികൾ
വർഗ്ഗം:മലയാളനാടകങ്ങൾ
ലോങ്ങ് ദ്വീപ്, ആൻഡമാൻ ദ്വിപുകൾ

ഇന്ത്യയുടെ കീഴിലുള്ള ആൻഡമാൻ ദ്വിപസമൂഹങ്ങളിലെ ഒരു ദ്വീപാണ് "**ലോങ്ങ് ദ്വീപ്"** എന്നറിയപ്പെടുന്നത്. ഇന്ത്യയുടെ കേന്ദ്രഭരണപ്രദേശമായ ആൻഡമാൻ നിക്കോബാർ ദ്വീപുകളുടെ ഉത്തര-മദ്ധ്യ ആൻഡമാൻ ഭരണജില്ലയുടെ ഭാഗമാണ് ലോങ്ങ് ദ്വിപുകൾ. പോർട്ട്ബ്ലെയറിൽനിന്നും 80 കിലോമീറ്റർ (50 മൈൽ) അകലെയാണ് ഈ ദ്വീപ് സ്ഥിതിചെയ്യുന്നത്. 
## ഭൂപ്രകൃതി
ഇത് കിഴക്കൻ ഭാറതങ്ങ് ദ്വീപുസമൂഹത്തിന്റെ ഭാഗമാണ്. പോർലൊബ് ദ്വീപിന്റെ കിഴക്കാണിതു കിടക്കുന്നത്. 
## ഭരണം
റംഗത്ത് താലൂക്കിന്റെ ഭാഗം. 
## ജനസംഖ്യാവിതരണം
ആകെ മൂന്നു ഗ്രാമങ്ങളാണ് ഈ ദ്വിപിലുള്ളത്. ലോങ്ങ് ഗ്രാമം, മിഡിൽ ഗ്രാമം, ലാലാജി ഉൾക്കടൽ എന്നിവ. പാർക്കിൻസൻ പൊയിന്റ് ആണ് ദ്വീപിന്റെ എറ്റവും വടക്കൻ അറ്റം. ഈ ദ്വീപിനു സ്വന്തം വിദ്യുച്ഛക്തി ഉത്പാദനകേന്ദ്രവും ബോട്ടുനിർമ്മാണശാലയും സിനിയർ സെക്കന്ററി സ്കൂളും ബാങ്കും വയർലെസ്സ് സൗകര്യങ്ങളും ആശുപത്രിയും റേഞ്ച്ഫോറസ്റ്റ് ഓഫീസും പൊലീസ് ഔട്ട് പോസ്റ്റും ഉണ്ട്. പക്ഷെ റോഡ് ശൃംഖലയില്ല.
## ഗതാഗതം
ആഴ്ച്ചയിൽ 4 പ്രാവശ്യം ഇവിടേയ്ക്കു പോർട്ട്ബ്ലെയറിലെ ഫിനിക്സ്ബേ ബോട്ട് ജെട്ടിയിൽനിന്നും ബോോട്ട് സർവ്വീസുണ്ട്. 
## വിനോദസഞ്ചാരം
മാർഗ് ബേ, ലാലാജിബേ എന്നിവ ഇവിടെയുള്ള ബീച്ചുകളാണ്.  are 2 immaculate beaches famous as a popular picnic spot in this island. The island is a perfect location for beach camping in makeshift tents due to its unpolluted atmosphere and calm environment.
The hotels 
## അവലംബം

* Geological Survey of India
ധർമ്മശാല

* ധർമ്മശാല - ഹിമാചൽ പ്രദേശിലെ ഒരു പട്ടണം.
* ധർമ്മശാല, കണ്ണൂർ
ലിതോട്രിപ്സി

പിത്താശയത്തിലും മൂത്രാശയത്തിലുമുൾപ്പെടെ ശരീരത്തിന്റെ അന്തർഭാഗങ്ങളിൽ രൂപപ്പെടുന്ന കല്ലുകളും സമാന സ്വഭാവമുള്ള കഠിന വസ്തുക്കളും ശരീരത്തിൽ നിന്നും നീക്കം ചെയ്യാനായി പൊടിക്കുന്ന വൈദ്യ പ്രക്രിയയാണ് **ലിതോട്രിപ്സി** (**Lithotripsy**. ഗ്രീക്ക് ഭാഷയിൽ *ലിതോ* കല്ല്, *ട്രിപ്സോ* പൊട്ടിക്കുക പൊടിക്കുക)

## വിവിധ തരങ്ങൾ
ലിതോട്രിപ്സി പല തരത്തിലുണ്ട്.
# ബാഹ്യ ലിതോട്രിപ്സി (Extracorporeal )Shock waves എന്ന് വിളിക്കുന്ന ,ശരീരത്തിനു പുറമേ നിന്നും ഉല്പാദിപ്പിക്കുന്ന ഉഗ്രോർജ്ജ് ശബ്ദതരംഗങ്ങൾ (High Energy Sound waves) ,ശരീരത്തെ ഒട്ടും ഹനിക്കാതെ കൃത്യമായി കല്ലിനെ ലക്ഷ്യമാക്കി അയച്ചുകൊണ്ട് കല്ലിനെ പൊട്ടിക്കുകയും പൊടിക്കുകയും ചെയ്യുന്ന ഈ പ്രക്രിയ ESWL Extracorporeal Shockwave lithotripsy ) എന്നാണ് അറിയപ്പെടുന്നത്.
# ആന്തരിക ലിതോട്രിപ്സി.(intra corporeal)-ശരീരത്തിലേക്ക് എൻഡോസ്കോപ്പ് കടത്തി കല്ലുകളെ കൃത്യമായി കണ്ടെത്തി ഉപകരണങ്ങൾ ഉപയോഗിച്ച് പൊടച്ച് നീക്കം ചെയ്യുന്നു
# ലേസർ ലിതോട്രിപ്സി- ഇവിടെ പൊടിക്കൽ നടത്തുന്നത് ഉഗ്രോർജ്ജ ലേസർ രശ്മികളാണ്
# Electrohydraulic lithotripsy-ശരീരത്തിനകത്തുവെച്ച് തന്നെ ഉല്പാദിപിക്കുന്ന ഉഗ്രോർജ്ജ തരംഗങ്ങൾ (intracorporeal shock waves). കല്ലിനെ പൊടിക്കുന്നു.എന്നാൽ ഉദ്ദിഷ്ട അവയവങ്ങൾക്ക് ചുറ്റുമുള്ള കോശങ്ങളെ ഹനിക്കാനുള്ള സാധ്യത കണക്കിലെടുത്ത് ഈ പ്രക്രിയക്ക് പ്രചാരം കുറഞ്ഞ് കഴഞ്ഞു. ചെലവ് കുറഞ്ഞ മാർഗ്ഗം എന്ന കാരണത്താൽ ചില രാജ്യങ്ങളിൽ ഇപ്പോഴും പ്രയോഗിച്ചു വരുന്നു.
# Mechanical litotripsy
# Ultrasonic lithotripsy-അൾട്രാ സൗണ്ട് തരംഗങ്ങൾ ഉപയോഗച്ച് പൊടിക്കുന്ന സംവിധാനം

വർഗ്ഗം:ചികിത്സാരീതികൾ
വെള്ളയൂർ

കേരളത്തിലെ മലപ്പുറം ജില്ലയിലെ നിലമ്പൂർ താലൂക്കിലെ കാളികാവ് പഞ്ചായത്തിൽ ഉൾപ്പെടുന്ന ഗ്രാമമാണിത്.

## സംസ്കാരം
വെള്ളയൂർ ഇസ്ലാം മത വിഭാഗത്തിൽ ഉൾപ്പെട്ടവർ തിങ്ങിപ്പാർക്കുന്ന പ്രദേശമാണ്. ഇവിടെ ഹിന്ദു മതസ്ഥർ വളരെ കുറവാണ്. അതിനാൽ അവിടെയുള്ളവർ പരമ്പരാഗതമായി ഇസ്ലാം മതവുമായി ബന്ധപ്പെട്ട സംസ്കാരമാണ് പിന്തുടരുന്നത്. ഈ പ്രദേശത്ത് സാധാരണയായി കാണാൻ പറ്റുന്ന നാടൻ കലകളാണ് "ദഫ് മുട്ട്", "കോൽക്കളി", "അറബനമുട്ട്" എന്നിവ. പള്ളികളോട് ചേർന്ന് വളരെയധികം ഗ്രന്ഥശാലകൾ സ്ഥിതി ചെയ്യുന്നു. അവിടെ വൈവിധ്യമാർന്ന പുസ്തകങ്ങളും ലഭ്യമാണ്. മിക്ക പുസ്തകങ്ങളും എഴുതിയിരിക്കുന്നത് അറബി- മലയാളം ഭാഷയിലാണ്. വൈകുന്നേരങ്ങളിൽ പ്രാർത്ഥനയ്ക്കായി പള്ളിയിൽ ഒത്തുകൂടുന്ന ജനങ്ങൾ പ്രാർത്ഥനയ്ക്ക് ശേഷം സാമൂഹിക- സാംസ്കാരിക പ്രശ്നങ്ങളെ കുറിച്ച് ചർച്ച ചെയ്യുന്നു. വ്യാവസായിക കാര്യങ്ങളും കുടുംബകാര്യങ്ങളും ഈ ചർച്ചയിൽ ഉൾപ്പെടുന്നു. ഹിന്ദു മതസ്ഥർ അധികം ഇല്ലെങ്കിലും ഇവിടെ ക്ഷേത്രങ്ങളിലൊക്കെ ചടങ്ങുകൾ വലിയ ആഘോഷമായിട്ടാണ് നടത്തുന്നത്, അതും മറ്റുള്ള കേരളത്തിലെ ക്ഷേത്രങ്ങളിൽ നടത്തുന്നത് പോലെ തന്നെ. 

## ഗതാഗതം
ഈ ഗ്രാമം ഇന്ത്യയിലെ മറ്റു സ്ഥലങ്ങളുമായി ബന്ധപ്പെടുത്തുന്നത് നിലമ്പൂർ ടൗൺ വഴിയാണ്. സംസ്ഥാന പാത 28 തുടങ്ങുന്നത് നിലമ്പൂർ നിന്നാണ്. അത് ഊട്ടി, മൈസൂർ, ബാംഗ്ളൂർ എന്നീ സ്ഥലങ്ങളേയും തമ്മിൽ ബന്ധിപ്പിക്കുന്നു. സമീപത്തുള്ള റയിൽവേ സ്റ്റേഷൻ തൊടിയപ്പുലവും വിമാനത്താവളം കോഴിക്കോടുമാണ്.

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
മേയർ ദ്വീപ്/തുഹുവ

**മേയർ ദ്വീപ്** ന്യൂസിലാന്റിന്റെ നോർത്തേൺ ദ്വീപിന്റെ തീരത്തിനടുത്തുള്ള ദ്വീപാണ്. മവോറി ഭാഷയിൽ **തുഹുവ** എന്നി വിളിക്കുന്നു. ഒരു മൃതമായ അഗ്നിപർവ്വതത്തിന്റെ പുറംഫലകമാണീ ദ്വീപ്. തൗറംഗയിൽനിന്നും 35 കി. മീ. ഉത്ത്രഭാഗത്തു കിടക്കുന്ന ഈ ദ്വീപ്, 13 ചതുരശ്ര കിലോമീറ്റർ (5 ചതുരശ്ര മൈൽ)വിസ്തീർണ്ണമുണ്ട്. സമുദ്രനിരപ്പിൽനിന്നും 355 മീറ്റർ (1,165 അടി) ഉയരമുണ്ട്. 7000 വർഷങ്ങൾക്കുമുമ്പ് സമുദ്രത്തിൽനിന്നും അഗ്നിപർവ്വതപ്രവർത്തനം മൂലം ഉയർന്നുവന്നതാണെന്നു കരുതുന്നു. ഇവിടെ ചൂടുനീരുറവകൾ അനേകം കാണാനാകും. കൂടാതെ ചെറിയ തടാകങ്ങൾ ഉണ്ട്. 500 മുതൽ 1000 വരെ വർഷങ്ങൾക്കുമുമ്പ് ലാവ ഒഴുകിയിരുന്നതായി കാണാനാകും. അഗ്നിപർവ്വത പ്രവർത്തനം മൂലം ഉണ്ടായ ഒരുതരം കറുത്ത ഗ്ലാസ്സ് മവോറികൾക്കു പ്രിയപ്പെട്ടതാണ്. ഒബ്സീഡിയൻ എന്നാണ് ഈ ഗ്ലാസ്സ് അറിയപ്പെടുന്നത്. മവോറികൽ ഈ ഗ്ലാസ്സിനെ തുഹുവ എന്നാണ് വിളിക്കുന്നത്. ഇതെ പേരിലാണ് അവർ ഈ ദ്വീപിനെ വിളിക്കുന്നതും. സിലിക്ക കൂടുതൽ അടങ്ങിയ ലാവ പെട്ടെന്ന് തണുക്കുമ്പോൾ ആണീ ഗ്ലാസ് ഉണ്ടാകുന്നത്. ഇത് മവോറികൾ മുറിക്കാനുള്ള ഉപകരണമായാണ് ഉപയോഗിക്കുന്നത്. 

മേയർ ദ്വീപ് ഇന്ന് ഒരു വന്യജീവിസങ്കേതമാണ്. 
2001ലെ സെൻസസ് പ്രകാരം, 3 പേർ ഉണ്ട്. 1996ൽ ഇതു 0 ആയിരുന്നു. 1991ൽ ഇത് 12 ആയിരുന്നു. 

## ഇതും കാണൂ
* List of islands of New Zealand
* List of volcanoes in New Zealand
## അവലംബം

വർഗ്ഗം:ന്യൂസിലാന്റിലെ ദ്വീപുകൾ
കോഡ്‌ഫിഷ് ദ്വീപ്

**കോഡ്‌ഫിഷ് ദ്വീപ്** അല്ലെങ്കിൽ വെനുവ ഹൊവ്,  തെക്കൻ ന്യൂസിലാന്റിലെ സ്റ്റിവാർട്ട് ദ്വീപിന്റെ പടിഞ്ഞാറ് കിടക്കുന്ന ഒരു ചെറിയ ()ദ്വീപാണ്. 

പേരു സൂചിപ്പിക്കുന്നതു പ്രകാരം, ഈ ദ്വീപിനു ചുറ്റുപാടുനിന്നും പിടിക്കുന്ന നീല കോഡ് മത്സ്യത്തിന്റെ പേരുമായി ചേർത്താണ്. "റവാരു" അല്ലെങ്കിൽ "പാകിരികിരി" എന്നാണ് പ്രാദേശികമായി മാവോറികൾ ഈ മത്സ്യത്തെ വിളിക്കുന്നത്.  കോഡ്ഫിഷ് ദ്വീപ് ലോകപ്രശസ്തമായ തത്തവർഗ്ഗത്തിൽപ്പെട്ട കക്കാപൊയുടെ ജന്മദേശമാണ്. ഇത് വളരെ അപൂർവ്വമായ തത്തവർഗ്ഗമാണ്. 
## വന്യജീവിതം
കക്കാപോ പക്ഷിയെ രക്ഷിക്കാനായി ഈ ദ്വീപിൽനിന്നും ഈ പക്ഷിയുടെ ഇരപിടിയന്മാരായ ബ്രഷ് ടെയിൽ ഒപ്പോസം, വേക്ക എന്നിവയെ മറ്റു ദ്വീപിലേയ്ക്കു മാറ്റി. ഇതോടെ ഇവയുടെ ശത്രുക്കൾ ഈ ദ്വീപിൽനിന്നും ഇല്ലാതായി. വംശനാശത്തിന്റെ വക്കിലെത്തിയ ഈ പക്ഷിയെ അങ്ങനെ രക്ഷിക്കാനുള്ള തുടക്കമായി ഇതു മാറി. 1997ൽ ജനിച്ച, സിരോക്കൊ ആണ് ഇവിടത്തെ ഏറ്റവും പ്രസിദ്ധമായ താമസക്കാരൻ. ഇതൊരു കൊക്കാപൊ പക്ഷിയാണ്. 2010ൽ ഈ പക്ഷിയെ ന്യൂസിലാന്റിന്റെ കൊക്കാപ്പൊ പക്ഷി സംരക്ഷണത്തിന്റെ പ്രവർത്തനങ്ങളുടെ ഔദ്യോഗികപക്ഷിയായി തിരഞ്ഞെടുക്കപ്പെട്ടു. 
## ഇവിടെയെത്താൻ

## ഇതും കാണൂ
* ന്യൂസിലാന്റിലെ ദ്വീപുകളുടെ പട്ടിക
* New Zealand outlying islands

## അവലംബം

വർഗ്ഗം:ന്യൂസിലാന്റിലെ ദ്വീപുകൾ
മറൂൺ 5

അമേരിക്കയിലെ കാലിഫോർണിയയിലെ ലോസ് ഏഞ്ജൽസിൽ രൂപംകൊണ്ട ഒരു പോപ്പ് റോക്ക് സംഗീത സംഘമാണ് **"മറൂൺ 5"**    ഈ റോക്ക് ബാൻറിലെ പ്രധാന ഗായകൻ ആഡം ലെവിൻ ആണ്. ഗിത്താറിസ്റ്റ് ജയിംസ് വാലന്റൈൻ, കീബോർഡ്, റിഥം ആർട്ടിസ്റ്റ് ജെസെ കാർമിക്കേൽ, ഗായകൻ മിക്കി മാഡ്ഡെൻ , ഡ്രമ്മർ മാറ്റ് ഫ്ലൈൻ, കീബോർഡ് വായനക്കാരൻ പി.ജെ. മോർട്ടൻ എന്നിവരടങ്ങിയതാണ് ഈ സംഘം. ലോകത്തൊട്ടാകെ മറൂൺ 5 ഇരുപതു മില്ല്യൺ ആൽബങ്ങളും 70 മില്ല്യണ് സിംഗിൾസും വിൽപ്പന നടത്തിയിട്ടുണ്ട്.

## അവലംബം

വർഗ്ഗം:ഗ്രാമി പുരസ്കാര ജേതാക്കൾ
അഡകപ്പ ഇന്ത്യൻ ജനത

“**അഡകപ്പ**” (/əˈtɑːkəpə/) ഐക്യനാടുകളിലെ തെക്കുകിഴക്കൻ വുഡ്‍ലാൻറിലെ അഡകപ്പ ഭാക്ഷ സംസാരിച്ചിരുന്ന തദ്ദേശീയ അമേരിക്കൻ ഇന്ത്യൻ വർഗ്ഗമാണ്. ചരിത്രപരമായി ഇവർ അധിവസിച്ചിരുന്നത് ഗൾഫ് ഓഫ് മെക്സിക്കോയ്ക്ക് സമാന്തരമായുള്ള പ്രദേശത്താണ്. യൂറോപ്യന്മാർ ഈ മേഖലയിൽ ആദ്യമായി കണ്ടുമുട്ടിയ “ചോക്റ്റോ” ഇന്ത്യൻസിൽ നിന്നാണ് ഇവർക്ക് ഈ പേരു ചാർത്തിക്കിട്ടിയത്.  “ഇഷാക്” (Ishak അഥവാ " uh-TAK-uh-paw – ee-SHAK ") എന്ന പേരിലറിയപ്പെടുന്ന വിവിധ ബാൻറുകൾ കൂടിച്ചേർന്നതാണ് അഡഗപ്പ ജനങ്ങൾ. ഈ വാക്കിനർത്ഥം "the People" എന്നാണ്.  ചരിത്രാതീതകാലം മുതൽ ഈ  ഗോത്രങ്ങൾക്കുള്ളിൽ രണ്ടു വ്യത്യസ്ത വിഭാഗങ്ങളുണ്ട്. ഇവ  "ദ സൺറൈസ് പീപ്പിൾ", "ദ സൺസെറ്റ് പീപ്പിൾ" എന്നീ പേരുകളിൽ അറിയപ്പെടുന്നു. യൂറോപ്യന്മാർ പരത്തിയ സാംക്രമിക രോഗങ്ങൾ കാരണമായി ഇവരുടെ വർഗ്ഗം ക്ഷയിക്കുകയും അതിജീവനം ലഭിച്ചവരുടെ പിന്മുറക്കാർ ഒന്നിച്ചുചേർന്ന് ചെറിയൊരു ഗോത്രമായി ലൂയിസിയാനയിലും ടെക്സാസിലും നിലനിൽക്കുകയും ചെയ്യുന്നു. അഡകപ്പ-ഇഷാക് ജനങ്ങളായി തിരിച്ചറിയപ്പെട്ടവർ 2006 ൽ ഒരു കൂടിച്ചേൽ സമ്മേളനം നടത്തിയിരുന്നു.  

ഈ വർഗ്ഗക്കാരുടെ പേര് “Attakapa”, “Attakapas”, അല്ലെങ്കിൽ “Attacapa” എന്നിങ്ങനെ വിവിധതരത്തിൽ ഉഛരിക്കുന്നു. ഈ പേര് “ചോക്റ്റോ” ജനങ്ങൾ അവരെ വിശേഷിപ്പിക്കുവാൻ ഉപയോഗിച്ചിരുന്നതായിരുന്നു. ചോക്റ്റോ ജനങ്ങൾ വഴി ലൂയിസിയാനയിലെ സ്പാനീഷ്, ഫ്രഞ്ച് കുടിയേറ്റക്കാരിൽ ഈ പേര് എത്തിച്ചേർന്നു. ഈ ജനങ്ങൾ നദീ തീരങ്ങൾ, തടാക തീരങ്ങൾ, ഗാൽവെസ്റ്റണ്  (Galveston) ഉൾക്കടൽ മുതൽ ടെക്സാസ് വരെയും ലൂയിസിയാനയിലെ വെർമിലിയൻ (Vermilion) ഉൾക്കടലിൻറെ തീരപ്രദേശങ്ങളിലുമായാണ് അധിവസിച്ചിരുന്നത്.

സെവൻ ഈയേർസ് യുദ്ധത്തിൽ ഫ്രഞ്ചുകാർ പരാജയപ്പെട്ടതോടെ 1762 നു ശേഷം ലൂയിസിയാന സ്പെയിൻകാരുടെ നിയന്ത്രണത്തിലായി. ഒരു വർഗ്ഗമെന്ന നിലയിൽ ഇവരെക്കുറിച്ചു കൂടുതൽ വിവരങ്ങള‍് എഴുതപ്പെട്ടിട്ടില്ല. പതിനെട്ടാം നൂറ്റാണ്ടിലെ യൂറോപ്യൻ സാംക്രമിക രോഗങ്ങൾ ഈ വർഗ്ഗക്കാരുടെ കൂട്ടമരണത്തിനിടയാക്കിയിരുന്നു. രോഗങ്ങളിൽ നിന്നു രക്ഷനേടിയവരിൽ ഒരു കൂട്ടർ അയൽ ഗോത്രങ്ങലായ “കഡ്ഡോ” (Caddo), “കോസാറ്റി” (Koasati) എന്നിവരിൽ ലയിച്ചിരുന്നു. മറ്റുള്ളവർ തങ്ങളുടെ സ്വത്വം തുടരുകയും ചെയ്തു.

## അവലംബം

വർഗ്ഗം:അമേരിക്കൻ ഇന്ത്യൻ ജനത
കെ.ആർ. സുനിൽ

ഒരു ഇന്ത്യൻ ഫോട്ടോഗ്രാഫറാണ് **കെ.ആർ. സുനിൽ** (ജനനം: 1975).
## ജീവിതരേഖ
1975 മെയ് 29ന് കൊടുങ്ങല്ലൂരിൽ ജനിച്ചു. തൃശൂർ ഫൈൻ ആർട്സ് കോളേജിൽ നിന്നും ബിരുദം കരസ്ഥമാക്കി. 1997ൽ കേരള ലളിത കലാ അക്കാദമി പുരസ്കാരം ലഭിച്ചു. ഇന്ത്യയിലും പുറത്തുമാ‌‌യി നിരവധി പ്രദർശനങ്ങൾ നടത്തിയിട്ടുണ്ട്. 2011ലെ ഗോൾഡൻ റോൾ ഫോട്ടോഗ്രഫി മത്സരത്തിലേക്ക് തെരഞ്ഞെടുക്കപ്പെട്ടിരുന്നു.
## പ്രദർശനങ്ങൾ
കെ.ആർ. സുനിലിന്റെ 'റെഡ് ഡിവോഷൻ' എന്ന ഫോട്ടോ പ്രദർശനം തൃശ്ശൂരിലും കൊച്ചിയിലും പ്രദർശിപ്പിക്കുകയുണ്ടായി. നിരവധി അന്താരാഷ്ട്ര പത്രമാസികകളിൽ കെ.ആർ. സുനിലിന്റെ ചിത്രങ്ങൾ പ്രസിദ്ധീകരിച്ചിട്ടുണ്ട്. 'ജലം' എന്ന വിഷയത്തെ ആധാരമാക്കിയെടുത്ത ചിത്രങ്ങൾക്കാണ് 2016ലെ ഹാബിറ്റാറ്റ് ഇന്ത്യയുടെ ഫോട്ടോസ്‌ഫിയർ പുരസ്കാരം ലഭിച്ചത്. കേരള ലളിത കലാ അക്കാദമിയുടെയും ഗുജറാത്ത് ലളിത കലാ അക്കാദമിയുടെയും വാർഷിക പ്രദർശനങ്ങളിൽ കെ.ആർ. സുനിലിന്റെ ചിത്രങ്ങൾ പ്രദർശിപ്പിച്ചിട്ടുണ്ട്. 
## കൊച്ചി-മുസിരിസ് ബിനാലെ 2016
കേരളത്തിലെ തുറമുഖ നഗരമായ പൊന്നാനിയിലെ ജനങ്ങളുടെ സാമൂഹ്യപരവും വ്യാപാര സംബന്ധിയുമായ ജീവിതം അവതരിപ്പിക്കുന്ന ഫോട്ടോഗ്രാഫി പരമ്പരയാണ് 2016ലെ കൊച്ചി-മുസിരിസ് ബിനാലെയിൽ പ്രദർശിപ്പിച്ചിരിക്കുന്ന കെ.ആർ. സുനിലിന്റെ 'വാനിഷിംഗ് ലൈഫ് വേൾഡ്സ്'. പ്രധാനവേദിയായ ഫോർട്ട് കൊച്ചിയിലെ ആസ്പിൻവാൾ ഹൗസിലാണ് ഈ ചിത്രങ്ങൾ പ്രദർശിപ്പിച്ചിരിക്കുന്നത്. പൊന്നാനിയുടെ ചരിത്രവും അവിടുത്തെ ജനജീവിതവുമാണ് ഈ ചിത്രങ്ങളുടെ ഉള്ളടക്കം.

## പുരസ്കാരങ്ങൾ
*കേരള ലളിത കലാ അക്കാദമി പുരസ്കാരം (1997)
*ഹാബിറ്റാറ്റ് ഫോട്ടോസ്‌ഫിയർ പുരസ്കാരം (2016)
## അവലംബം

## പുറം കണ്ണികൾ
കെ.ആർ. സുനിൽ

വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
വർഗ്ഗം:1975-ൽ ജനിച്ചവർ
വർഗ്ഗം:മേയ് 29-ന് ജനിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:കൊച്ചി-മുസിരിസ് ബിനാലെ 2016
കാർറ്റ്‌ലി

ജോർജ്ജിയയുടെ മധ്യ മേഖല മുതൽ കിഴക്കൻ പ്രദേശം വരെ വ്യാപിച്ചു കിടക്കുന്ന ചരിത്രപരമായ മേഖലയാണ് **കാർറ്റ്‌ലി.** - **Kartli** ( ). ജോർജ്ജിയയുടെ തലസ്ഥാനമായ റ്റ്ബിലിസി ഉൾപ്പെടുന്ന പ്രദേശമാണിത്. ഈ മേഖലയുടെ കുറുകെയാണ് "കുറ നദി" ഒഴുകുന്നത്. പുരാതന കാലത്ത് "ഐബീരിയ" എന്ന് അറിയപ്പെട്ട മേഖലയാണിത്. 
മധ്യകാലഘട്ടത്തിലെ ജോർജ്ജിയയുടെ വംശീയവും രാഷ്ട്രീയവുമായ ഏകീകരണത്തിൽ പ്രധാന പങ്കുവഹിച്ച പ്രദേശമാണിത്.
കാർറ്റ്‌ലിക്ക് കർശനമായി നിർവചിക്കപ്പെട്ട അതിരുകൾ ഉണ്ടായിരുന്നില്ല.
പതിനഞ്ചാം നൂറ്റാണ്ടിൽ ജോർജ്ജിയ കിങ്ഡത്തിന്റെ വിഭജനത്തോടെ കാർറ്റിയ ഒരു പ്രത്യേക രാജഭരണ പ്രദേശമായി (കിങ്ഡം) നിലനിന്നു. ഇതിന്റെ തലസ്ഥാനം റ്റ്ബിലിസിയായിരുന്നു. ചരിത്രപരമായ കാർറ്റിലി നിലവിലെ ജോർജ്ജിയൻ രാജ്യത്തെ വിവിധ ഭരണ മേഖലകളായി തിരിച്ചിട്ടുണ്ട്.
കാർറ്റ്‌ലി പ്രദേശത്ത് താമസിക്കുന്നവരെ കാർറ്റ്‌ലേലി ( Kartleli (ქართლელი)) എന്നാണ് അറിയപ്പെടുന്നത്. ജോർജ്ജിയൻ ജനതയിലെ ഭൂമിശാസ്ത്രപരമായി ഏറ്റവും വലിയ ഉപവിഭാഗമാണ് കാർറ്റ്‌ലേലി. ഈ ജനതയിൽ അധികം പേരും പൗരസ്ത്യ ഓർത്തഡോക്‌സ് സഭ വിശ്വാസികളാണ്. ആധുനിക ജോർജ്ജിയൻ സാഹിത്യ ഭാഷയുടെ ഒരു വകഭേദമാണ് ഇവർ സംസാരിക്കുന്നത്. 

## പദോൽപത്തി
അഞ്ചാം നൂറ്റാണ്ടിലേതെന്ന് കരുതപ്പെടുന്ന **Martyrdom of the Holy Queen Shushanik** എന്ന ഗ്രന്ഥത്തിലാണ് കാർറ്റ്‌ലി എന്ന സ്ഥലനാമം ആദ്യ പരാമർശിക്കപ്പെട്ടിരിക്കുന്നത്. കാർറ്റ്‌ലോസ് എന്ന വാക്കിൽ നിന്നാണ് കാർറ്റ്‌ലി എന്ന പദം ഉത്ഭവിച്ചത്.

## അവലംബം

വർഗ്ഗം:ജോർജ്ജിയ (രാജ്യം)
പാടാർകുളങ്ങര ഭഗവതി

ശിവപുത്രീസങ്കൽപ്പത്തിലുള്ള  ഉഗ്രരൂപിയായ ഒരു തെയ്യമാണ്‌ **പാടാർകുളങ്ങര ഭഗവതി** 

ഐതിഹ്യം

ശിവന്റെ പുത്രി സങ്കല്പത്തിലുള്ള ദേവിയാണിത്. കിണാവൂർ കാരിമൂല പാടാർകുളങ്ങര ഭഗവതി ക്ഷേത്രം ആണ് ഈ തെയ്യത്തിന്റെ ആരൂഢ സ്ഥാനം.
ഒരു രാത്രി നായാട്ടിനിറങ്ങിയ ഒരു നായർ തറവാട്ടുകാരൻ വഴിതെറ്റി ഒരു പാറപ്പുറത്ത് എത്തി. അവിടെ കണ്ട
ചെറിയ വെട്ടം പാടാർകുളങ്ങര ഭാഗവതിയുടെതാണ് എന്ന് മനസ്സിലാക്കി തെയ്യം നടത്താൻ തീരുമാനിക്കുകയായിരുന്നു. 

## അവലംബം

വർഗ്ഗം:തെയ്യങ്ങൾ
അഭിഷേക് ഹാസ്ര

ഭാരതീയനായ കലാകാരനാണ് അഭിഷേക് ഹാസ്ര. ആവിഷ്കാരത്തിനായി വീഡിയോ, പ്രിന്റ്, അവതരണങ്ങൾ തുടങ്ങി വൈവിധ്യമാർന്ന മാധ്യമങ്ങൾ ഉപയോഗിക്കാറുണ്ട്. 
## ജീവിതരേഖ
1977 ൽ കൊൽക്കത്തയിൽ ജനിച്ചു. താമസവും പ്രവർത്തനവും ബംഗ്ലൂരുവിൽ. 
## കൊച്ചി-മുസിരിസ് ബിനാലെ 2016
സബ്‌മെർജന്റ് ടോപ്പോളജീസ് 2016 എന്ന പേരിൽ പലഭാഗങ്ങളുള്ള മൊബൈൽ പ്രഭാഷണ - അവതരണമാണ് (multi-part mobile lecture performance) കൊച്ചി-മുസിരിസ് ബിനാലെയുടെ മൂന്നാം പതിപ്പിൽ നടത്തിയത്. പത്തു ദിവസങ്ങളിലായി ഒരു മണിക്കൂർ ദൈർഘ്യമുള്ള പ്രകടനങ്ങളായിരുന്നു അവ. 
ബിനാലെ വേദികളിലൂടെ  ലൗഡ് സ്പീക്കറിൽ ബിനാലെയുടെ   ദൃക്‌സാക്ഷിവിവരണം നടത്തുന്ന രൂപത്തിലായിരുന്നു ഈ അവതരണം. വസ്തുനിഷ്ഠമായ ഒരു ചിന്ത നടത്താനോ ഇന്ദ്രിയങ്ങളെ നിയന്ത്രിക്കുകയോ അല്ല നിങ്ങളുടെ (കാഴ്ചക്കാരന്റെ) ഭാവനയും നിരൂപണ പാടവവും പൂർണമായി ഉപയോഗിക്കൂ എന്ന് ഈ വിവരണം ആഹ്വാനം ചെയ്യുന്നു.   
## പ്രദർശനങ്ങൾ
*എക്സ്പിരിമെന്റൽ മാരത്തോൺ
* റേയ്ക്ക്ജാവിക് ആർട്ട് മ്യൂസിയം
* ബോസ് പസിയ, ന്യൂയോർക്ക്
* മാക്സി മ്യൂസിയം, റോം
* ഗാലറി SKE, ബാംഗ്ളൂർ
* ഖോജ്, ഡൽഹി
* OCAD, ടൊറന്റോ.
## പുരസ്കാരങ്ങൾ
* ചാൾസ് വാലസ് സ്കോളർ
*  ഗ്യാസ് വർക്സ്, ലണ്ടൻ  (ആർട്ടിസ്റ്റ്സ് ഇൻ റെസിഡൻസ്)
*  ആർട്ട് ഒമി, ന്യൂയോർക്ക്  (ആർട്ടിസ്റ്റ്സ് ഇൻ റെസിഡൻസ്)
*  സിംബയോട്ടിക്ക, സെന്റർ ഓഫ് എക്സലൻസ് ഇൻ ബയോളജിക്കൽ ആർട്സ്, പെർത്ത് (ആർട്ടിസ്റ്റ്സ് ഇൻ റെസിഡൻസ്)
*  ദൃശ്യ കലക്കുള്ള സൻസ്കൃതി അവാർഡ് (2011)
## അവലംബം


വർഗ്ഗം:1977-ൽ ജനിച്ചവർ
വർഗ്ഗം:ഇന്ത്യൻ കലാകാരന്മാർ
വർഗ്ഗം:കൊച്ചി-മുസിരിസ് ബിനാലെ 2016
ടിമുക്വ ഇന്ത്യൻ ജനത

“ടിമുക്വ” (**Timucua**) ഐക്യനാടുകളിലെ ഫ്ലോറിഡയുടെ വടക്കുകിഴക്കും വടക്കു മദ്ധ്യത്തിലും ജോർജ്ജിയയുടെ തെക്കുകിഴക്കുമായി വസിച്ചിരുന്ന അമേരിക്കൻ ഇന്ത്യൻ വംശമായിരുന്നു. ആ പ്രദേശത്തെ 35 ചീഫ്ഡംസ് (chiefdoms) ഉണ്ടായിരുന്ന ഏറ്റവും വലിയ തദ്ദേശീയ ജനതയായിരുന്നു ഇത്. ഒരോ ചീഫ്ഡത്തിലും ആയിരക്കണക്കിന് ജനങ്ങൾ അംഗങ്ങളായിരുന്നു. ടിമുക്വ വർഗ്ഗത്തിലെ വിവിധ ഗോത്രങ്ങൾ ടിമുക്വ ഭാക്ഷയുടെ പലവകഭേദങ്ങളാണ് സംസാരിച്ചിരുന്നത്. യൂറോപ്യൻ സമ്പർക്ക കാലത്ത്, വിവിധ ടിമുക്വൻ ഭാഷാഭേദങ്ങൾ സംസാരിച്ചിരുന്ന 50,000 ത്തിനും 200,000 ത്തിനുമിടയിലുള്ള ജനങ്ങൾ 29,200 സ്ക്വയർ മൈൽ ((50,000 km2) പ്രദേശത്ത് അധിവസിച്ചിരുന്നു. ഇന്നത്തെ ജോർജ്ജിയയിലെ അൽറ്റാമാഹ നദി, കുമ്പർലാൻറ് ദ്വീപ് പ്രദേശങ്ങൾ മുതൽ തെക്ക് മദ്ധ്യ ഫ്ലോറിഡയിലെ ജോർജ്ജ് തടാകം, പടിഞ്ഞാറ് അറ്റ്ലാൻറിക് സമുദ്രം മുതൽ ഫ്ലോറിഡ പാൻഹാൻറിലിലെ അവ്സില്ല നദിയ്ക്കു പടിഞ്ഞാറുവരെയുള്ള വിശാലമായ പ്രദേശങ്ങൾ ഇവരുടെ അധിവാസ മേഖലയിൽ ഉൾപ്പെട്ടിരുന്നു. ഗൾഫ് ഓഫ് മെക്സിക്കോയുടെ സമീപം വരെ ഈ മേഖല എത്തിയിരുന്നു.  

ടിമുക്വ എന്ന പേര് (ഫ്രഞ്ച് കുടിയേറ്റക്കാരുടെ രേഖകളിൽ “Thimogona” എന്നു രേഖപ്പെടുത്തിയിരിക്കുന്നു) യൂറോപ്യൻ കുടിയേറ്റത്തിനു മുമ്പ്, ഇന്നത്തെ ജാക്സൺവില്ലെയിൽ അധിവസിച്ചിരുന്ന ടിമുക്വൻ ചീഫ്ഡത്തിലെ സതുരിവ (Saturiwa) ഗോത്രക്കാർ സെൻറ് ജോൺസ് നദിയ്ക്കു പടിഞ്ഞാറായി താമസിച്ചിരുന്ന മറ്റൊരു ഗോത്രമായ “ഉടിന” ( Utina) യെ സൂചിപ്പിക്കാനാണ് ആദ്യകാലത്ത് ഈ പദം ഉപയോഗിച്ചിരുന്നത്. സ്പാനീഷ് കുടിയേറ്റക്കാരും പര്യവേക്ഷകരും ഈ മേഖലയിലുള്ള മുഴുവൻ വർഗ്ഗക്കാരെയും സൂചിപ്പിക്കുവാൻ ഈ പദം ഉപയോഗിക്കുവാൻ തുടങ്ങി. ക്രമേണ ടിമുക്വൻ ഭാഷ സംസാരിക്കുന്നവരെ മാത്രം സൂചിപ്പിക്കുവാനുള്ള പദമായി ഇതു മാറി

കാലാകാലങ്ങളിൽ ചീഫ്ഡങ്ങളുടെയിടെയിൽ കോൺഫെഡറസികളും സഖ്യങ്ങളും ഉദയം കൊള്ളുകയും അസ്തമിക്കുകയും ചെയ്തിരുന്നു. ടിമുക്വൻ ജനത ഒരൊറ്റ സംഘടിത വർഗ്ഗമായി ഒരിക്കലും ഏകീകരിക്കപ്പെട്ടിരുന്നില്ല. ടിമുക്വൻ ഭാക്ഷ സംസാരിക്കുന്ന വിവിധ ഗോത്രങ്ങളും സംഘങ്ങളും വിവിധ സാസ്കാരിക പാരമ്പര്യങ്ങൾ പിന്തുടരുന്നവരായിരുന്നു. യൂറോപ്പിൽ നിന്നെത്തിയ പുതിയ സാംക്രമിക രോഗങ്ങളോട് പ്രതിരോധശേഷിയില്ലാതെ അനേകായിരം ജനങ്ങൾ ഇക്കാലത്ത് മരണമടഞ്ഞു.1595 ൽ അവരുടെ അംഗസംഖ്യ 200,000 ത്തിൽ നിന്ന് വെറും 50,000 ആയി കുറഞ്ഞു. ആകെയുണ്ടായിരുന്ന 35 ചിഫ്ഡങ്ങളിൽ വെറും 13 എണ്ണം മാത്രമാണ് ഇക്കാലത്ത് ബാക്കിയായത്. 1700 ആയപ്പോഴേയ്ക്കും ഈ വർഗ്ഗത്തിലെ ജനസംഖ്യ 1000 ആയി കുറഞ്ഞു.  ഇംഗ്ലീഷ് കുടിയേറ്റക്കാരും അവരുടെ നാട്ടു സഖ്യങ്ങളും ഇവർക്കെതിരെ നടത്തിയ പോരാട്ടങ്ങളുടെ ഫലമായി പത്തൊമ്പതാം നൂറ്റാണ്ട് ആയപ്പോഴേയ്ക്കും ഈ ഗോത്രം പൂർണ്ണമായി കുറ്റിയറ്റുപോയി.  

വർഗ്ഗം:അമേരിക്കൻ ഇന്ത്യൻ ജനത
മയാമി, ഒക്ലാഹോമ

**മയാമി** (/maɪˈæmə/ ''my-'''am'''-ə'')  അമേരിക്കൻ ഐക്യനാടുകളിലെ ഒക്ലാഹോമ സംസ്ഥാനത്തെ ഒട്ടാവ കൌണ്ടിയിലുള്ള ഒരു പട്ടണവും കൌണ്ടി സീറ്റുമാണ്. 2010 ലെ യു.എസ്. സെൻസസ് പ്രകാരം ഈ പട്ടണത്തിലെ ജനസംഖ്യ 13,570 ആണ്. ഇത് 2000 ലെ സെൻസസ് പ്രകാരമുള്ള 13,704 ൽ നിന്ന് ഒരു ശതമാനം കുറവായിരുന്നു.  തദ്ദേശീയ മയാമി വർഗ്ഗത്തിൻറ പേരിൽനിന്നാണ് പട്ടണത്തിന് മയാമി എന്ന പേരു ലഭിച്ചത്. തദ്ദേശീയ ഇന്ത്യൻ വംശങ്ങളായ “മയാമി ട്രൈബ് ഓഫ് ഒക്ലാഹോമ”, “മൊഡോക് ട്രൈബ് ഓഫ് ഒക്ലാഹോമ”, “ഒട്ടാവ ട്രൈബ് ഓഫ് ഒക്ലാഹോമ”, “പിയോറിയാ ട്രൈബ് ഓഫ് ഓക്ലാഹോമ”, “ഷാവ്നീ ട്രൈബ്” എന്നിവയുടെ തലസ്ഥാനമാണിത്.

## ഭൂമിശാസ്ത്രം
മയാമി പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ  (36.883539, −94.876018) ആണ്.  ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം ഈ പട്ടണത്തിൻറെ ആകെ വിസ്തൃതി   ആണ്. ഇതിൽ ,   കരപ്രദേശവും ബാക്കി   (0.82%) ഭാഗം വെള്ളവുമാണ്.

## അവലംബം

വർഗ്ഗം:ഒക്ലഹോമയിലെ നഗരങ്ങൾ
കോയിപ്രം

**കോയിപ്രം**, കേരളത്തിലെ പത്തനംതിട്ട ജില്ലയിലെ തിരുവല്ല താലുക്കിലുള്ള ഒരു വലിയ ഗ്രാമം ആണ്. കുമ്പനാട്, മുട്ടുമൺ, പുല്ലാട് എന്നിവയാണ് ഈ ഗ്രാമത്തിലെ പ്രധാന സ്ഥലങ്ങൾ. ഈ ഗ്രാമത്തിൽ അനേകം ബാങ്കുകളും മതസ്ഥാപനങ്ങളും ഉണ്ട്. കോയിപ്രത്ത് പ്രവാസികളുടെ എണ്ണം തിരുവല്ലയുടെ മറ്റു ഭാഗങ്ങളേപോലെ കൂടുതലാണ്. പ്രവാസികളുടെ പണമാണ് ഇവിടത്തെ പ്രധാന സാമ്പത്തികസ്രോതസ്സ്. കോയിപ്രത്ത്, പ്രത്യേകിച്ചും കോയിപ്രത്തിന്റെ ഭാഗമായ കുമ്പനാട് മിക്ക പൊതുമേഖലാ-സ്വകാര്യ ബാങ്കുകളുടേയും ശാഖകൾ ഉണ്ട്. അതിനാൽ വളരെ വികസനം ഉള്ള പ്രദേശം ആണിത്. കോയിപ്രം ബ്ലോക്കിലാണ് ഈ വില്ലേജ്.

## വിസ്തീർണ്ണം
2226 ഹെക്ടാർ വിസ്തീർണ്ണമുണ്ട്. 
## ജനസംഖ്യാവിവരം
കോയിപ്രത്ത് 7319 കുടുമ്പങ്ങളാണ് താമസിക്കുന്നത്. 2011ലെ സെൻസസ് പ്രകാരം കോയിപ്രത്തെ ജനസംഖ്യ, 26425 വരും. അതിൽ, 14194 സ്ത്രീകളാണുള്ളത്. പുരുഷന്മാർ 12231 വരും. കോയിപ്രത്തെ ജനസംഖ്യാനുപാതം കേരളത്തിലെ ജനസംഖ്യാനുപാതത്തേക്കാൾ വലുതാണ്. ഇവിടെ 1000 പുരുഷന്മാർക്ക് 1160 സ്ത്രീകളാണുള്ളത്. കേരളത്തിലെ ജനസംഖ്യാനുപാതം 1084 മാത്രമാണ്. കുട്ടികളുടെ ലിംഗാനുപാതവും കോയിപ്രത്തു കൂടുതലാണ്. 989 ആണിവിടത്തെ കുട്ടികളുടെ ലിംഗാനുപാതം. കേരളത്തിൽ ഇത്, 964 ആണ്. അതുപോലെ കോയിപ്രത്തെ സാക്ഷരതാനിരക്കും കൂടുതലാണ്. 2011ലെ സെൻസസ് പ്രകാരം കോയിപ്രം ഗ്രാമത്തിലെ സാക്ഷരതാനിരക്ക് 97.31% ആണ്. കേരളത്തിലെ സാക്ഷരതാനിരക്ക് 94.00% ആണ്. ഇവിടെ പുരുഷന്മാരുടെ സാക്ഷരതാനിരക്ക് 97.57% വരും. സ്ത്രീകളുടെ സാക്ഷരതാനിരക്ക് 97.09% ആണ്. 
## ഭാഷ
പ്രാദേശികമായി മലയാളമാണ് കോയൊപ്രത്തെ ഭാഷ. എങ്കിലും, ഹിന്ദി ഇംഗ്ലിഷ്ഇവിടത്തുകാരിൽ വലിയ ഒരു വിഭാഗത്തിന് നന്നായി കൈകാര്യം ചെയ്യാൻ പ്രയാസമില്ല. 
## വിദ്യാഭ്യാസം
കോയിപ്രത്ത്, 1 പ്രീ പ്രൈമറി സ്കൂളും 20 പ്രൈമറി സ്കൂളുകളും 8 മിഡിൽ സ്കൂളുകളും 5 സെക്കന്ററി സ്കൂളുകളും 3 സീനിയർ സെക്കന്ററി സ്കൂളുകളുമുണ്ട്.
മൂത്രാശയത്തിലെ കല്ല്

കാൽഷ്യം മഗ്നീഷ്യം തുടങ്ങിയ ധാതുക്കൾ അടിഞ്ഞുകൂടി മൂത്രാശയത്തിൽ രുപപ്പെടുന്ന ശിലസമാനമായ കഠിന പദാർഥമാണ് bladder stone അഥവാ മൂത്രാശയത്തിലെ കല്ല്.

മൂത്രത്തിലെ ജലാംശം കുറയുകയും അത് ഘനീഭവിക്കുകയും (concentrated) ചെയ്യുമ്പോൾ കാൽസ്യവും മഗ്നീഷ്യവും പരലുകളായി രുപപ്പെടുന്നതാണ് കല്ലുകൾ (crystalisation). ഇവയുടെ  ആകൃതി, വലിപ്പം, തൂക്കം എന്നിവയിൽ വലിയ വ്യത്യാനങ്ങൾ കാണപ്പെടാം. വളരെ നേർത്ത കല്ലുകൾ മുതൽ സാമാന്യം വലിപ്പമുള്ളവ വരെ മൂത്രാശയത്തിൽ രൂപപ്പെടാം.നിർജ്ജലീകരണമാണ് (dehydration) കല്ലുകൾ രുപപ്പെടാനുള്ള പ്രധാന ഘടകങ്ങളിൽ ഒന്ന്.

## ലക്ഷണങ്ങൾ
പലപ്പോഴും കല്ലുകൾ രൂപപ്പെട്ട് കഴിഞ്ഞാലും വക്തി അതറിയാറില്ല. വേദയയോ, മറ്റ് അസ്വാസ്ഥ്യങ്ങളോ പ്രകടമായി കൊള്ളണമെന്നില്ല.
യാദൃച്ഛികമായി എക്സ് റെ പരിശോധനയോ മറ്റ് ആവശ്യങ്ങൾക്ക് സ്കാൻ പരിശോധനകളോ നിർവ്വഹിക്കുമ്പോഴായിരിക്കാം കല്ലുകൾ വീക്ഷിക്കപ്പെടുന്നത്. മൂത്രത്തിന്റെ ലബോറട്ടറി പരിശോധനകളും കല്ലുകളിലെ സൂചിപ്പിക്കാം.
എന്നാൽ മിക്കപ്പോഴും വയറു വേദന, പുറം വേദന മൂത്ര തടസ്സം, മൂത്രമൊഴിയുമ്പോൾ വേദന, പനി, കൂടെ കൂടെ മൂത്രമൊഴിക്കേണ്ടി വരിക എന്നിവ കല്ലുകളുടെ ലക്ഷണങ്ങളാവാം.


പ്രോസ്റ്റേറ്റ് ഗ്രന്ഥിവീക്കം ബാധിച്ച പുരുഷന്മാരിൽ മൂത്രാശയകല്ലുകൾ കാണപ്പെടാൻ ഏറെ സാധ്യതയുണ്ട്. പ്രോസ്റ്റേറ്റ് വീകം മൂത്രനാളത്തെ ഞെരുക്കി മൂത്രം പൂർണ്ണമായി വിസ്സർജ്ജിക്കപ്പെടാതീരിക്കുകയും, അവശിഷ്ട മൂത്രത്തിൽ കാലക്രമേണ പരലുകൾ രൂപപ്പെടുകയും ചെയ്യുന്നു. നട്ടെല്ലിനു ഏറ്റിട്ടുള്ള പരുക്കു മൂലം മൂത്രം വിസർജ്ജനം ഫലപ്രദമായി നടക്കാതിരിക്കുകയും ചെയ്യുന്ന സന്ദർഭങ്ങളിലും ഇത്തരം കല്ലുകൾ രൂപപ്പെടാം.

മൂത്രസ്തംഭനത്തെ മറികടക്കാൻ മൂത്രാശയത്തിലേക്ക് കടത്തുന്ന കുഴലുകൾ (catheter)ചിലപ്പോൾ അണുബാധയ്ക്ക് കാരണമാകാം. മൂത്രാശയത്റ്റിലുണ്ടാകുന്ന അണുബാധ പിന്നീട് കല്ലുകളിലേക്ക് നയിക്കാം. വൃക്കളിൽ ഉണ്ടാകുന്ന കല്ലുകൾ (കിഡ്നി സ്റ്റോൺ മൂത്രനാളത്തിലൂടെ (ureter) ഇറങ്ങി മൂത്രാശയത്തിൽ എത്തിയും മൂത്രാശയ കല്ലുകളുണ്ടാവുന്നു.

കല്ലുകൾ ഉണ്ടായി അവ മൂത്രാശയ ഘടകങ്ങളെ നിരന്തരമായി ഇറിറ്റേറ്റ് ചെയ്യുന്നത് മൂത്രാശയ ക്യാൻസറിലേക്ക് നയിക്കാം എന്ന് പഠനങ്ങൾ കാട്ടിയിട്ടുണ്ട്.

വർഗ്ഗം:രോഗങ്ങൾ
ഷാവ്നീ ഇന്ത്യൻ ജനത

“ഷാവ്നീ” ഒക്ലാഹോമയിൽ അധിവസിക്കുന്ന ഫെഡറൽ അംഗീകാരം സിദ്ധിച്ച ഒരു അമേരിക്കൻ ഇന്ത്യൻ വർഗ്ഗമാണ്. ഇവർ “ലോയൽ‌ ഷാവ്നി” എന്നും അറിയപ്പെടുന്നു. ഷാവ്നി വർഗ്ഗങ്ങളിലെ ഫെഡറൽ അംഗീകാരം ലഭിച്ച മൂന്നു ഗോത്രങ്ങളിലൊന്നാണിത്. അബ്സെൻറീ-ഷാവ്നീ ട്രൈബ്സ് ഓഫ് ഇന്ത്യൻസ് ഓഫ് ഒക്ലഹോമ, കിഴക്കൻ ഷാവ്നീ ട്രൈബ് ഓഫ് ഒക്ലഹോമ എന്നിവയാണ് മറ്റു രണ്ടു ഗോത്രങ്ങൾ. 

## '''ഷാവ്നി സർക്കാർ'''
ഷാവ്നീ ഗോത്രത്തിൻറെ മുഖ്യകാര്യാലയം ഒക്ലാഹോമയിലെ മിയാമിയാണ്. ഇന്ന് ആകെ 2,226 അംഗങ്ങൾ ഈ ഗോത്രത്തിലുൾപ്പെട്ടിട്ടുണ്ടെന്നു കണക്കാക്കപ്പെട്ടിരിക്കുന്നു. അവരിൽ 1,070 പേർ ഒക്ലാഹോമ സംസ്ഥാനത്തു തന്നെയാണ് വസിക്കുന്നത്. റോൺ സ്പാർക്മാൻ എന്ന ഗോത്രനേതാവാണ് ഇവരുടെ തെരഞ്ഞെടുക്കപ്പെട്ട ചെയർമാൻ. നാലുവർഷമാണ് ചെയർമാൻറെ ഔദ്യോഗിക കാലാവധി. 

## അവലംബം

വർഗ്ഗം:അമേരിക്കൻ ഇന്ത്യൻ ജനത
പടിച്ചിറ

കേരളത്തിലെ വയനാട് ജില്ലയിൽ ഉള്ള ഒരു ഗ്രാമമാണ് **പടിച്ചിറ**. . പുൽപ്പള്ളി പഞ്ചായത്തിൽ ആണ് ഈ ഗ്രാമമുൾപ്പെടുന്നത്. 

## ജനസംഖ്യ
2001 ലെ സെൻസസ് പ്രകാരം പടിച്ചിറ ഗ്രാമത്തിലെ ആകെയുള്ള ജനസംഖ്യ  29697 ആണ്. അതിൽ 15227പുരുഷന്മാരും 14470 സ്ത്രീകളും ആണ്. 

## വിദ്യാലയങ്ങൾ
*സെന്റ് സെബാസ്റ്റ്യൻ  യു പി സ്കൂൾ, പടിച്ചിറ
* ജി യു പി എസ് ശശിമല, പടിച്ചിറ
* എസ് എൻ വിദ്യാനികേതൻ

## ഗതാഗതം
സുൽത്താൻ ബത്തേരിയിൽ നിന്നും എളുപ്പത്തിൽ പടിച്ചിറയിൽ എത്താം. പെരിയ ഘട്ട് റോഡ് മാനന്തവാടിയെ കണ്ണൂരും തലശ്ശേരിയുമായി ബന്ധപ്പെടുത്തുന്നു. താമരശ്ശേരി ചുരം റോഡ് കോഴിക്കോടിനെ കല്പറ്റയുമായി ബന്ധിപ്പിക്കുന്നു. കുറ്റ്യാടി മലയോരപാത വടകരയെ കൽപ്പറ്റ,  മാനന്തവാടി എന്നിവയുമായും പാൽചുരം മലയോരപാത മാനന്തവാടിയെ കണ്ണൂർ, ഇരിട്ടി എന്നിവയുമായും ബന്ധിപ്പിക്കുന്നു. നിലമ്പൂരിൽ നിന്നും ഊട്ടിയിലേക്കുള്ള റോഡ് വയനാട്ടിലെ മേപ്പാടി വഴിയാണ് കടന്നു പോകുന്നത്.
സമീപത്തുള്ള റയിൽവേ സ്റ്റേഷൻ മൈസൂരാണ്. വിമാനത്താവളം കോഴിക്കോടും (120 കിലോമീറ്റർ), ബംഗുളുരും (290 കിലോമീറ്റർ),കണ്ണൂരും (58 കിലോമീറ്റർ) ഉണ്ട്.

## അവലംബം
ആക്രമണ വിമാനം

[ലഘുചിത്രം|310x310px|എ 10 തണ്ടർബോൾട്ട്, [അമേരിക്കൻ ഐക്യനാടുകൾ|അമേരിക്കൻ ഐക്യനാടുകളുടെ വായുസേനയുടെ പ്രാഥമിക ആക്രമണ വിമാനം.]]
**ആക്രമണ വിമാനം** സൈനികന്മാരെ സഹായിക്കാൻ ശത്രുസേനയുടെ വാഹനങ്ങളെയും, പ്രതിഷ്ഠാപനങ്ങളെയും, നിലത്തുള്ള മറ്റ് ഉപകരണങ്ങളെയും ആക്രമിക്കുന്ന ഒരു തരം സൈനികവിമാനമാണ്.

## അവലംബം

വർഗ്ഗം:വിമാനങ്ങൾ
വർഗ്ഗം:അപൂർണ്ണ ലേഖനങ്ങൾ
ഗന്ധർവ്വൻപാട്ട്

കണ്ണൂർ ജില്ലയിൽ പ്രചരിക്കുന്ന ഒരു കലാരൂപമാണിത്. വണ്ണാന്മാരാണ് ഗന്ധർവ്വൻ പാട്ട് നടത്തുന്നവർ അനുഷ്ഠാനപരമായാണ് ഈ കല നടത്തപ്പെടുന്നത്.
പതിനഞ്ചിനും അറുപതിനും ഇടയിൽ പ്രായമുള്ളരാണ് പ്രായേണ ഈ കലാപ്രകടനത്തിൽ പങ്കെടുത്തുവരുന്നത്. തയ്യൽ, വൈദ്യം തുടങ്ങിയവയാണ് വണ്ണാന്മാരുടെ കുലത്തൊഴിൽ. എഴുന്നൂറു കൊല്ലത്തെ പഴക്കമെങ്കിലും ഈ കലാരൂപത്തിനുണ്ടത്രേ. പത്തുപേരെങ്കിലും ആവശ്യമാണ് ഇതിന്റെ അനുഷ്ഠാനത്തിന്.
ബാധോപദ്രവമേറ്റ സ്ത്രീ കളത്തിലിറങ്ങി ഇരുന്നാൽ വണ്ണാന്മാർ പാട്ടാരംഭിക്കുന്നു. ഈ പാട്ടുകൾക്ക് കന്നൽപാട്ടുകളെന്നാണ് പേർ. പാട്ടിന്റെ അവസാനത്തിൽ ഗന്ധർവ്വന്റെ കോലം കെട്ടി പുറപ്പെടും.
ഗന്ധർവ്വൻ പ്രവേശിക്കുമ്പോൾ അണിഞ്ഞൊരുങ്ങിയ മംഗലസ്ത്രീകൾ കളത്തിലിറങ്ങി അവിടെയിരിക്കുന്ന സ്ത്രീക്ക് പൂക്കുലകൾ കൊടുക്കുന്നു. സ്ത്രീ ബാധയിളകി വിറയ്ക്കുന്നു. യോഗി പ്രവേശിച്ച് ആടുന്നതാണ് അടുത്ത ചടങ്ങ്. യോഗി പുറപ്പെട്ടു വന്നാൽ രുദ്രാക്ഷം, ശംഖ്, ഭസ്മം, മുതലായവയുടെ മാഹാത്മ്യങ്ങൾ പാടും. ഗന്ധർവ്വൻ കോലം മുടിയെടുക്കുന്നതോടെ ചടങ്ങുകൾ അവസാനിക്കും.
മദ്ദളം, ചെണ്ട, ഇലത്താളം എന്നിവയാണ് വാദ്യങ്ങൾ. പ്രഭാതത്തിലാരംഭിച്ചാൽ അടുത്ത പ്രഭാതം വരെ ചടങ്ങുകൾ നീണ്ടുനിൽക്കും.
പന്തലിട്ട് കളമെഴുതിയിൽ അരങ്ങായി ഗന്ധർവ്വന്മാരുടെ രൂപം പഞ്ചവർണ്ണപ്പൊടികൊണ്ട് ചിത്രീകരിക്കുന്നതാണ് കളം. കളത്തിൽ ദീപവും നിറനാഴിയും മുതിർച്ചയും വച്ചിരിക്കും. കമ്പിളിയും വെള്ളപ്പുടവയും വിരിച്ചിട്ടുണ്ടായിരിക്കും. 
നിലവിളക്കും തൂക്കുവിളക്കുമാണ് ദീപിവിധാനങ്ങൾ. മുഖത്ത് ചുവപ്പുനിറത്തിലുള്ള തലയിൽ മുടി, അരയിൽ ചിറകടുപ്പ് എന്നിവയാണ് വേഷവിധാനങ്ങൾ .
## അവലംബങ്ങൾ


വർഗ്ഗം:കേരളത്തിലെ കലകൾ